Beta 12. aprila 2017. 00:15\nNa osam biračkih mesta na kojima su ponovljeni predsednički izbori najveći broj glasova osvojio je kandidat vladajuće koalicije Aleksandar Vučić sa 2.468 glasova, odnoso 71,60 odsto, saopštila je večeras Republička izborna komisija.\nNa drugom mestu je Saša Janković sa 461 glasom ili 13,37 odsto. Sledi Luka Maksimović (Ljubiša Preletačević Beli) sa 211 glasova (6,12 odsto), potom Vojislav Šešelj sa 82 glasa (2,38 odsto), Vuk Jeremić 55 glasova (1,60 odsto).\nSlede Boško Obradović sa 43 glasa (1,25 odsto), Saša Radulović sa 27 glasova (0,78 odsto), Aleksandar Popović sa 21 glasom (0,61 odsto), Milan Stamatović i Nenad Čanak su osvojili po 15 glasova (0,44 glasova) i Miroslav Parović 11 glasova (0,32 odsto).\nGlasanje je ponavljeno na po jednom biračkom mestu u beogradskoj opštini Zvezdara, u Zrenjaninu, Vršcu, Pančevu, Bačkoj Palanci, Vrbasu, Topoli i Kraljevu.\nPravo glasa na ponovljenim izborima imao je 9.851 gradjanin.


‘PRIŠTINA POČINJE SKIDATI SRBIJANSKE REGISTRACIONE TABLICE NA PRIJELAZIMA’ | Hayat.ba\nJedini cilj ovakvih neuračunljivih akcija Aljbina Kurtija je da izazove provokacije i opasnu destabilizaciju prilika na Kosovu i Metohiji i direktno ugrozi mir i stabilnost“, naveo je Petković u pisanoj izjavi.\nDodao je da svi treba da znaju da je “Kurti čovjek koji želi da izazove incidente po svaku cijenu, što će stvoriti potpuni zastoj života na sjeveru Kosova koji će trajati sve dok se ne prekine neopravdan napad i ugnjetavanje srpskog naroda”.\nPetković je upozorio da je planirana akcija, koja je danas počela postavljanjem dodatne infrastrukture na Jarinju i drugim prijelazima, “najopasnija provokacija i prijetnja po srpski narod na Kosovu”.\nDo nje dolazi nakon sramne presude Ivanu Todosijeviću i predstavlja očigledni nastavak politike pritisaka, pogotovo u trenutku kada se očekuje trećestepena odluka koja se neće odnositi samo na Todosijevića, već na cijeli srpski narod, što svima treba da bude jasno“, naveo je Petar Petković.\nOn je istakao da Kurtijev “podli naum govori o najbrutalnijem kršenju Briselskog sporazuma kojim se reguliše sloboda kretanja, kao i ostalih sporazuma postignutih u Briselu”.\nSrbi sa Kosova neće dozvoliti Kurtiju da im se na ovaj način krše prava i ugrožavaju dvije najsvjetije vrijednosti – pravo na slobodu kretanja i pravo na slobodu govora i zato ćemo biti istrajni u zašiti prava srpskog naroda na Kosovu, poručio je Petar Petković.


Studentski protest protiv nepotizma i dodatne naplate troškova studiranja - Novi Sad\nStudentski protest protiv nepotizma i dodatne naplate troškova studiranja\n13:10:00 30.10.2016, Komentara: 0\nNovi Sad - Studentski pokret Novi Sad, zajedno sa studentima i studentkinjama Univerziteta u Novom Sadu, održaćejoš jedan protest i zbor, kao sledeći korak studentske borbe za kvalitetno obrazovanje.\nProtest "Nemamo i ne damo" biće održan u utorak 1. novembra od 14 sati. Okupljanje je ispred zgrade Rektorata odakle će uslediti i protestna šetnja kroz kampus Novosadskog univerziteta, a nakon toga će biti organizovan još jedan zbor studenata.\nStudenti će ponovo zatražiti da visokoškolske ustanove obustave dodatnu naplatu svih redovnih usluga i troškova studiranja poput plaćanja prijave prijemnog ispita, overa semestra, prijave ispita, administrativnih troškova, usluga biblioteke i čitaonice, troškova izrade radova, izdavanje potvrda, diploma, izdavanja dokumenata, kao i svih ostalih usluga koje fakulteti naplaćuju bez osnova.\nZatražiće i potpunu transparentnost u radu fakulteta sa zahtevom da ažurno objavljuju finansijske izveštaje i jasno navedu prihode, rashode i bilans stanja.\nKao jedan od najvećih problema je, kako ističu, nepotizam, pa će na protestu zahtevati i jasne kriterijume prilikom zapošljavanja, poštovanje procedura prilikom zapošljavanja asistenata, saradnika u nastavi i ostalog nastavnog kadra, kako bi se sprečilo stranačko zapošljavanje, zapošljavanje "preko veze", kao i zapošljavanje onih koji kriterijume ne ispunjavaju i nisu dovoljno stručni.\nStudenti će protestom tražiti i ukidanje naplate polaganja ispita u apsolventskim i vanrednim rokovima, cija je cena polaganja obično drastično veća od redovnih rokova garantovanih Zakonom o visokom obrazovanju.\n"Obaveštavamo vas i da smo sve zahteve izglasane na zboru studenata uručili lično i poslali mejlom rektoru Novosadskog univerziteta, Studentskom parlamentu UNS, kao i upravama svih fakulteta. Takođe smo ih pozvali da nam se pridruže i podrže ovaj protest i zbor studenata. Napominjemo da je dugoročan zahtev Studentskog pokreta Novi Sad javno finansirano obrazovanje iz budžetskih sredstava, koje će pokrivati celokupne troškove studiranja u Republici Srbiji", navodi se u pozivu na protest.


BNV o Ustavu Srbije – Radio Televizija Novi Pazar\nBNV o Ustavu Srbije\nMarch 12, 2018 Senada Kalic 336 Views\nBošnjačko nacionalno vijeće je, kako je saopšteno, kao veoma zainteresovana strana uzelo učešće u Javnoj raspravi Ministarstva pravde na Radni tekst amandmana na Ustav Republike Srbije sa svojim komentarima i sugestijama.\nU komentarima i sugestijama BNV-a između ostalog stoji: Bošnjačko nacionalno vijeće, kao legitimni organ manjinske samouprave u Republici Srbiji želi da učestvuje sa ostalim zainteresovanim stranama u definisanju političkog okvira za sva pitanja koja su važna za opstanak i socioekonomski razvoj bošnjačkog naroda i Sandžaka u Republici Srbiji.\nPredloženi Radni tekst amandmana na Ustav Republike Srbije, Bošnjačko nacionalno vijeće smatra nedovoljnim jer ne nudi okvir za suštinske promene koje su neophodne za efikasno funkcionisanje politčkog sistema, uspostavljanje vladavine prava i zaštite osnovnih prava, socioekonomske sigurnosti i stvaranja solidnih pravnih osnova za opšti razvoj i napredak.\nU tom smislu Bošnjačko nacionalno vijeće zahteva sledeće ustavne garancije:\nDefinisati ravnopravan status bošnjačkog naroda u Ustavu Republike Srbije.\nBošnjačko nacionalno vijeće zahteva da se Ustavom osigura ravnopravnost svih naroda koji žive u Republici Srbiji i da se bošnjačkom narodu vrati status konstitutivnog naroda koji mu pripada po više osnova.\nDefinisati status Autonomne Pokrajine Sandžak u Ustavu Republike Srbije.\nBošnjačko nacionalno vijeće zahteva da se status Sandžaka detaljnije definiše Ustavom Srbije pod nazivom: Autonomna Pokrajina Sandžak, u skladu sa usvojenim terminom prema aktuelnom Ustavu Republike Srbije.\n← Trijumf učenika Muzičke škole “Stevan Mokranjac” u Aranđelovcu\nMale boginje odnijele prvi život u Novom Pazaru →


Poslodavci zainteresovani za dualno obrazovanje\nDobar primer dualnog obrazovanja i odlične saradnje sa poslodavcima i institucijama je Poljoprivredna škola sa domom učenika u Futogu. Maturanti Stefan i Maja, prezadovoljni su spojem praktičnog i teorijskog znanja i smatraju da su spremni za tržište rada.\n"Ja sam smer poljoprivredni tehničar, i probali smo da radimo u voćnjacima, u vinogradima, orezivanje, zatim sadnju i sve poslove smo imali priliku da radimo", kaže učenik Stefan Čokorac.\n"Kao veterinarski tehničar sam obavila mnogo toga, učila sam da radim neke osnovne stvari kao što su vađenje krvi, aplikacije lekova, fiksiranje životinja, trijas, prisustvovala sam i porođaju", zadovoljna je učenica Maja Krstonošić.\nIako je do sada saradnja škole i poslodavaca bila dobra, ona će biti unapređena ugovorima koji će, između ostalog, definisati tačne obaveze poslodavca i vreme koje će učenik provesti na praksi.\n"Smatra se da je za trogodišnji obrazovni profil potrebno da pedeset odsto radi kod poslodavca, a kod četvorogodišnjih smerova da to bude 45 odsto od ukupnog broja časova. Jako je važno da se školuje ono što je potrebno privredi, da se tačno zna da li je potrebno tri odeljenja, dva ili jedno", smatra Vera Nikolić, Pomoćnica direktora za praktičnu nastavu.\nKako bi sistem dualnog obrazovanja bio efikasan, u Gradskoj upravi za obrazovanje kažu da je plan upisa u srednje škole u pripremi, srednje škole popunjavaju upitnike o smerovima i broju đaka, a prikupljaju se i podaci o tome koliko će tačno biti osnovaca maturanata.\n"Grad sprovodi ankete sa zainteresovanim privrednicima, koji iskazuju svoje želje i zainteresovanost da u određenom vremenu prime određen broj đaka, kako na stručnu praksu i da im ponude određene uslove poput nekih beneficija i stipendija, kasnijeg zaposlenja", kaže Lidija Tomaš v.d. načelnica Gradske uprave za obrazovanje.\nNaša sagovornica ističe da će dobro ostvarena saradnja sa privredom, rezultirati profilima koji će za svega nekoliko godina biti spremni za tržište rada. Kompletan plan upisa u srednje škole trebalo bi da bude završen krajem marta.


Gojković otvorila izložbu „S obramicom niz put“ u Etnografskom muzeju povodom 120 godina rada ove institucije\nPotpredsednica Vlade i ministarka kulture i informisanja Maja Gojković otvorila je danas izložbu „S obramicom niz put“ u Etnografskom muzeju kojom ova institucija obeležava 120 godina samostalnog rada i tom prilikom naglasila da globalne okolnosti, kakve god bile, ne mogu da izmene prošlost niti mogu da nam nametnu zaborav onoga što smo bili i što suštinski jesmo.\n„Bogatstvo od više od 52.000 predmeta svrstanih u 32 zbirke Etnografskog muzeja, pokazatelj je raznovrsnosti našeg kulturnog nasleđa. Kroz nakit, posuđe, dečje igračke ili narodne nošnje sa etničkih prostora srpskog naroda, da pomenem samo neke od zbirki, možemo da sagledamo kakav je bio život naših predaka pre dva ili tri veka i kako su se menjale njihove životne navike“, ukazala je Gojković.\nObramice, koje su tema današnje izložbe, danas u upotrebi srećemo samo izuzetno, u ruralnim krajevima, rekla je Gojković i ocenila da kao i većina predmeta koji su bili neizostavni deo svakog domaćinstva, a izrađeni su od prirodnih materijala, i obramice imaju ugrađenu estetsku vrednost. „Ta njihova lepota kao da je služila da olakša težak i naporan rad koje su obavljale uglavnom žene, vršeći svoju tadašnju ulogu u porodici“, primetila je ministarka kulture i informisanja.\nMinistarka kulture i informisanja ocenila je da, kao što je to slučaj sa istim ili sličnim ustanovama bilo gde u svetu, i Etnografski muzej u Beogradu spada među institucije kulture koje privlače najveću pažnju domaće i strane publike. „To je dokaz duboko ukorenjene ljudske potrebe za sticanjem znanja o precima, njihovim navikama i običajima. Time zapravo spoznajemo sebe, svoj svet i druge narode i društva“, podvukla je Gojković.\nGojković je podsetila da je ubrzani industrijski razvoj nakon Drugog svetskog rata doneo masovna preseljenja iz sela u gradove i promenu dotadašnjeg načina života. „Tehnološke inovacije u poslednje dve decenije, prvenstveno na polju komunikacija, dodatno su izmenile planetu i ljudsku svakodnevicu. Sve je to zahtevalo suočavanje domaćih etnologa i antropologa sa nestankom mnogih oblika tradicionalne kulture i pomeranje fokusa njihovog istraživanja na savremene društvene procese“, rekla je ministarka kulture i informisanja.\nGojković je zaključiča da kao i većina pojava oko nas, i tehnološki napredak ima dve strane i da je naša obaveza da pozitivne efekte iskoristimo u svrhu i za dobrobit kulture.


RTS :: Vlada ispunila obaveze za EU\nPolitika Vlada ispunila obaveze za EU\nčetvrtak, 01. sep 2011, 16:01 -> 19:23\nUsvajanjem predloge tri zakona - o krivičnom postupku, o parničnom postupku i o rehabilitaciji, Vlada Srbije zaokružila obaveze za sticanje statusa kandidata za članstvo u EU, izjavio koordinator Vlade za odnose sa javnošću Slobodan Homen.\nKoordinator Vlade za odnose sa javnošću Slobodan Homen izjavio je da je usvajanjem predloga tri zakona - o krivičnom postupku, o parničnom postupku i o rehabilitaciji, na današnjoj sednici, Vlada Srbije zaokružila je svoje obaveze za sticanje statusa kandidata za članstvo u Evropskoj uniji.\nHomen je, na konfereniji za novinare posle sednice Vlade, istakao da je taj set pravosudnih zakona od izuzetne važnosti jer će omogućiti drugačije funkcionisanje sudstva u Srbiji.\n"Prvi put će se znati vremenski rok trajanja suđenja, pri čemu će sudija biti obavezan da unapred zakaže termine suđenja u prvom stepenu i svaka stranka će znati koliko će trajati suđenje u prvom stepenu", rekao je Homen.\nHomen je napomenuo da se Evropska komisija saglasila sa Predlogom zakona o restituciji i da će i on biti usvojen sledećeg četvrtka, čime će biti ispunjene sve obaveze Srbije prema Akcionom planu integracije za sticanje statusa kandidata.\n"Ono što zavisi od Vlade Srbije, biće ispunjeno, očekujemo pozitivno mišljenje Evropske komisije", izjavio je Homen.\nImajući u vidu da će kroz desetak dana početi i sednica Skupštine Srbije, na kojoj će biti i usvojeni svi zakoni, sve bi prema proceni Homena trebalo da bude gotovo do 21. septembra, kako je i predviđeno.\nEfikasniji rad pravosuđa\nVeć sada Srbija pokazuje odlične rezultate u efikasnosti rada pravosuđa i rešavanja starih sporova, rekao je Homen, istakavši da je ove godine srpsko pravosuđe rešilo 23 odsto više predmeta nego prošle godine.\nHomen je ukazao na primer Privrednog suda, koji je razrešio za 39 odsto više predmeta nego prošle godine.\n"Sa izuzetno značajnim zakonima o parničnom postupku, uz Zakon o izvršnom postupku, koji je 1. septembra stupio na snagu, potpuno drugačije će funkcionisati srpsko sudstvo", naglasio je Homen.\nU drugom stepenu, zakon nalaže da sud odluku po žalbi donese u roku od devet meseci od prvostepene presude.\n"Takođe, niko više ne može da izbegava dostavu sudskih poziva i drugih dokumenata, a ograničena je i mogućnost odlaganja suđenja", predočio je Homen.\nPrema njegovim rečima, Zakon o rehabilitaciji se naslanja na zakon o restituciji. Srbija je do sada donela 1.480 presuda za rehabilitaciju, dok je u toku još 800 postupaka, naveo je Homen.\nNaknada štete za rehabilitovana lica\n"Sva rehabilitovana lica imaće pravo na naknadu štete, na penzijsko i zdravstveno osiguranje, kao i na naknadu za vreme provedeno u zatvoru, a njihove porodice, naslednici će imati pravo na nadoknadu štete, za one koji su bez suđenja, izgubili život u ratu ili u zatvoru", objasnio je Homen.\nDeo zakona koji se odnosi na konfiskovanu imovinu, predviđa da će sva oduzeta imovina za rehabilitovane osobe biti vraćena prema Zakonu o restituciji.\nŠef Vladine kancelarije za saradnju s medijima Milivoje Mihajlović je naveo da je Vlada na današnjoj sednici usvojila Predlog zakona o prebivalištu i boravištu građana, za koji se očekuje da će značajno unaprediti ažuriranje baza ličnih podataka o građanima i da će se one izjednačiti sa stvarnim stanjem.\nNovina je, kako je naveo Mihajlović, da taj zakon propisuje da se državljaninu Srbije, koji ima ima pravo na ličnu kartu, a nema prijavljeno boravište, odredi boravište na godinu dana od dana izdavanja lične karte.\nŠta sve predviđa nacrt zakona o vrednostima OVK


Vlada Srbije dodeljuje bespovratna sredstava za kupovinu seoske kuće sa okućnicom na teritoriji Republike Srbije za 2022. godinu. U Ministarstvu za brigu o selu, oni će po ovom programu raspisati javni poziv za građane u prvom kvartalu 2022. godine.\nZa projekat će biti izdvojeno 500 miliona dinara, a ove godine će biti dodeljeno oko 500 kuća.\n– Rok za podnošenje prijava teče, kao i prethodne godine, od dana objavljivanja javnog konkursa do utroška budžetskih sredstava predviđenih za ovu namenu – navode u ovoj instituciji.\nPostoje i određeni uslovi koji će morati da budu ispunjeni da biste konkurisali za kuću na selu. Kuće su prevashodno namenjene samohranim roditeljima, supružnicima i vanbračnim partnerima, mladim poljoprivrednicima/cama do 45 godina života. Uslov za učešće na javnom konkursu je da su podnosioci zahteva punoletni, da nemaju nekretninu na svoje ime ili da je nisu otuđili u prethodnih pet godina, da nisu u srodstvu sa prodavcem…). Takođe, seoska kuća sa okućnicom, za čiju kupovinu podnosioci prijave konkurišu, mora ispunjavati određene uslove, a to je da bude uslovna za život, da njena ukupna vrednost ne prelazi 1.200.000 dinara, da se nalazi van gradskih i prigradskih naselja, da su rešeni imovinsko-pravni odnosi i slično.\n– Svi uslovi za konkurisanje i kriterijumi za dodelu bespovratnih sredstava za kupovinu seoske kuće sa okućnicom biće detaljno naznačeni u Javnom konkursu koji će biti objavljen na sajtu Ministarstva za brigu o selu i u javnim glasilima sa nacionalnom pokrivenošću – kažu nadležni.\nKako da dobijete kuću od države


Otvoren LIMIT Live Art festival 2011 – CLUBBING.RS\nOtvoren LIMIT Live Art festival 2011\nNovember 26, 2011 • No Comments •Festival\nSinoć je u Domu omladine Beograda, uz prisustvo brojnih zvanica iz sveta pozorišne umetnosti i kulture, otvoren prvi LIMIT – Live Art Festival.\nNa otvaranju je izvedena predstava "Show your face" Betontanc & Umka.lv (Slovenija/Letonija), u režiji Matjaža Pograjca. Reč je o multidisciplinarnoj predstavi koja u sebi spaja muziku, ples, glumu i lutkarstvo.\nUlazeći u Dom omladine, publika je "prolazila" kroz video instalaciju "Sezona tišine", autora Daneta Komljena i Marka Salapure, koja je projektovana na fasadi zgrade.\nDrugog dana LIMIT festivala, publiku u Domu omladine Beograda od 20h u Velikoj dvorani očekuje predstava "1973", Massimo Furlan kompanije. U pitanju je subjektivna rekonstrukcija jednog medijskog događaja – izbora za pesmu Evrovizije održanog u Luksemburgu, 1973. godine. Predstava je premijerno prikazana na Avinjonskom festivalu 2010. godine.\nTakođe, sutra uveče od 22h do 04h, publika će po prvi put u našem gradu biti u prilici da prisustvuje "Noći performansa" – inovativnoj umetničkoj formi, koju Dom omladine realzuje u saradnji sa zagrebačkim festivalom Perforacije. Tokom jedne noći, ljubiteljima savremene umetnosti predstaviće se nizom peformansa više istaknutih umetnika iz Hrvatske i Srbije.\nU nedelju, program LIMIT-a nastavlja se repriznim izvođenjem predstave "1973", kao i nastupima trupe BADco. iz Hrvatske, sa performansom "1 siromašan i jedna 0", ISTER teatra, koji će izvesti konceptualni art akt performans "Prva pomoć" po tekstu Damira Vijuka.


Sadržaj treninga - EHEDG\nSadržaj treningaEHEDG kursevi treningaCiljne grupe\nRazvoj materijala za obukuOvlašćeni treneriPrisustvo na kursevima za sertifikacijuUniverzitetski kursevi za studiranje\nEHEDG pruža standardnu evropsku platform za trening i edukaciju u higijenskom inžinjeringu i dizajnu, zasnovanu na modulima treninga koji sakupljaju ključno znanje iz EHEDG vodiča i drugih EHEDG izdanja.\nMeđunarodni EHEDG trening kursevi na engleskom jeziku i nacionalni EHEDG kursevi na lokalnim jezicima organizuju se nekoliko puta godišnje na različitim lokacijama u Evropi i preko okeana. Preporučujemo ove kurseve svim nivoima zaposlenih naznačeni kao ciljne grupe da bi imali korist od EHEDG znanja iz prve ruke.\nEHEDG osnovni kurs o higijenskom dizajnu\nCilj ovog kursa je da pruži svest i opšte znanje o higijenskom dizajnu opreme i prostorija, posebno za hranu i pice, ali i za kozmetičku, farmaceutsku, biotehnologiju i hemijsku industriju. Cilj kursa je da:\nKreira svest o EHEDG organizaciji, higijenskom dizajnu i sertifikaciji\nObjasni benefit i važnost higijenskog dizajna\nPruži opšte razumevanje o ključnim kriterijuma higijenskog dizajna za opremu i prostorije.\nMinimalno trajanje EHEDG osnovnog kursa o higijenskom dizajnu je od 5 do 8 sati (isključujući pauzu za kafu i hranu). Kurs može da bude isplaniran u jednom danu ii dva i po dana. Svi predavači su EHEDG ovlašćeni treneri.\nSvaki modul treninga je zasnovan na svojstvenom EHEDG vodiču. Svaki modul sadrži listu ključnih tačaka u cilju efektivnog i ujednačenog širenja znanja EHEDG principa higijenskog dizajna onima koji su učestvovali u kursu.\nSledeći moduli su pokriveni:\nOpasnosti u higijenskom inžinjeringu\nKriterijum higijenskog dizajna\nGrađevinski I procesni plan\nEHEDG napredan kurs o higijenskom dizajnu\nCilj ovog kursa je da pruži znanje i uvid u higijenski dizajn opreme i aspekte higijenskog inžinjeringa posebno za hranu, ali i za kozmetičku, farmaceutsku, biotehnologiju i hemijsku industriju. Cilj kursa je da:\nkreira svest o EHEDG organizaciji\nobjasni pogodnosti i važnost higijenskog dizajna\npruži razumevanje o ključnim kriterijumima higijenskog dizajna za opremu, prostorije, uključujući detalje o inžinjerskim konceptima\ninformiše o ključnim tačkama učenja (KLPs) iz bitnih EHEDG vodiča i EHEDG pomoćnog štiva kao što su trening moduli, studije slučaja i video snimci.\nKurs je organizovan sa veoma praktične strane gledišta. Ključno teorijsko znanje iz različitih predmeta dato je na veoma kratak i koncizan način, uz osvrt na praksu pomoću video primera, slika i uzoraka. Preferiraju se manje grupe da bi kurs bio efektivniji.\nMinimum trajanje EHEDG naprednog kursa je 20 sati (3 ili 4 dana). Svi predavači su EHEDG ovlašćeni treneri. Oni koji su prisustvovali kursu mogu da urade finalni ispit i dobiće sertifikat o uspešnom završetku kursa ako su odgovorili tačno na minimum 70% pitanja. Takođe imaju mogućnost da njihovo ime bude objavljeno na EHEDG vebsajtu pod Sertifikovani Prisutni.\nSvaki trening modul je zasnovan na svojstvenom EHEDG vodiču, od kojih neki mogu da budu sastavljeni zajedno da bi se napravio sveobuhvatan kurs sa određenim fokusom. Svaki modul sadrži listu ključnih tačaka za učenje da bi se na taj način garantovalo efektivno i ujednačeno širenje principa EHEDG higijenskog dizajna onima koji učestvuju u kursu. Sledeći moduli su pokriveni:\nOpasnosti pri higijenskoj preradi\nZavarivanje nerđajućeg čelika\nStatične zaptivke i spojnice\nČišćnje i dezinfekcija\nInstalacija, održavanje i maziva\nKriterijum higijenskog dizajna za opremu za obradu suvih materijala\nProvera HD. Metoda testiranja i sertifikacija\nAspekti higijenskog dizajna tipičnih komponenti kao što su: senzori, mašine za pakovanje\nAspekti procesa kao što su: reologija, termodinamika, aseptični procesi\nU zavisnosti od ciljne grupe, druge vežbe kursa mogu da sadrže teme kao što su npr. odgovarajuća selekcija materijala (u saglasnosti sa pravilnicima itd.) ili vežbu o građevinskom planu (zoniranje, protok ljudi i materijali itd.) EHEDG trening moduli su upotpunjeni praktičnim studijama slučaja da bi se odredile površine koje su u kontaktu sa proizvodom, nedostaci higijenskog dizajna i predlozi za poboljšanje crteža opreme, npr. na crtežima poprečnog preseka i/ili 3D crtežima opreme ili komponenti (ventili, pumpe itd.), kao i na crtežu/dijagramu za cevovode i instrumentaciju (P&ID). Studije slučaja se takođe sprovode na fizičkoj opremi koju obezbeđuje trener.


U Podgorici održan Regionalni sastanak posvećen zaključcima pariskog samita\nDatum objave: 16.11.2016 13:14\nU Podgorici je 15. i 16. novembra održan regionalni sastanak posvećen zaključcima pariskog samita, a u kontekstu realizacije berlinskog procesa.\nSastanak je organizovalo Ministarstvo vanjskih poslova i evropskih integracija uz podršku njemačke organizacije za međunarodnu saradnju GIZ, a učestvovali su predstavnici Albanije, Bosne i Hercegovine, Crne Gore, Kosova, Makedonije i Srbije.\nUčesnici skupa su razmijenili mišljenje o aktuelnom stanju i planiranim aktivnostima koje su, kao dio berlinskog procesa, bile predmet pariskog samita održanog u julu ove godine. Na toj liniji, učesnici skupa su predstavili ostvarene rezultate i buduće korake koji se odnose na uspostavljanje regionalne kancelarije za saradnju mladih, status sprovođenja projekata povezanosti, kao i na migracije, antiradikalizam, antiterorizam i percepciju Berlinskog procesa u javnosti.\nOtvarajući sastanak vršilac dužnosti generalnog direktora za evropske poslove u MVPEI Miodrag Radović je ukazao na značaj berlinskog procesa za snaženje dobrosusjedskih odnosa, stvaranje pozitivne investicione klime, otvaranje tržišta i privlačenje direktnih stranih investicija. Istakao je da aktivnosti i mjere koje države Zapadnog Balkana sprovode uz podršku država članica EU u okviru berlinskog procesa, u značajnoj mjeri doprinose približavanju, kako demokratskim, tako i ekonomskim zahtjevima i standardima i bržem napredovanju prema članstvu u EU.\nZajednički glas i zajedničke akcije zemalja regiona, na političkom i ekonomskom polju, imaće mnogo veći odjek na važnim evropskim adresama i tržištima i osigurati da sekvalitetnije i efikasnije ostvare sveobuhvatne reforme koje utiču na poboljšanje kvaliteta života građana ovog dijela Evrope, poručio je Radović.\nU ime GIZ-a i Otvorenog regionalnog fonda za jugoistočnu Evropu, prisutnima se obratila Savetka Tomova koja je istakla da ovaj skup daje mogućnost učesnicima za razmjenu informacija u vezi sa zaključcima sa samita u Parizu kao i o trenutnom stanju i planiranim aktivnostima u implementaciji mekih mjera u oblasti energetike i saobraćaja, kao i nacionalnim pripremama koje se odnose na prihvat izbjeglica u kontekstu regionalne koordinacije i saradnje. Share


Stefanović o izbornim uslovima: Za primenu mera radne grupe potrebno između 7 i 90 dana\nNacionalne vesti - Ponedeljak 23.09.2019 - 12:11\nMinistar unutrašnjih poslova Nebojša Stefanović, koji je na čelu vladine radne grupa poboljšanje izbornih uslova, izjavio je danas da je za primenjivanje seta mera koji je ta radna grupa dala potrebno između sedam dana i tri meseca.\n"Vlada spremna da razgovara o svemu" FOTO: YouTube printscreen\n"Nismo želeli da to bude samo neka vrsta preporuka već smo želeli da kroz konkretnu ponudu promenimo Zakon o finansiranju političkih aktivnosti i Zakon o Ageniciji za borbu protiv korupcije", rekao je Stefanović gostujući u jutarnjem Dnevniku RTS-a.\nOn je kazao da Vlada Srbije želi da pokaže spremnost da se razgovara o svemu, "o onome što Vlada može da uradi uredbama i zaključcima, o onome što može da uradi Republička izborna komisija (RIK) kao i ono što može da uradi Agencija za borbu protiv korupcije".\nStefanović je istakao da se radi na zabrani funkcionerske kampanje, odnosno da se radi na pooštravanju kaznenih zakonskih normi i preciziranju šta su javni resursi i šta se pod njima podrazumeva.\nKako je istakao, Agencija za borbu protiv korupcije će imati pet dana da reaguje na kršenje propisa.\n"Biće zabranjena bilo kakva politička aktivnost u toku radnog vremena, zabraniće se korišćenje javnih prostorija za političku agitaciju, zabraniće se da se na bilo kom skupu, na kome se promovišu rezultati rada funkcionera ili institucija, govori pozitivno ili negativno o bilo kojoj političkoj temi koja se tiče izbora", kazao je Stefanović.\nKako je naveo, neće biti dozvoljeno osporavanje i promovisanje bilo koje političke liste ili stranke.\nKomentarišući izjavu predsednika Pokreta Dveri Boška Obradovića da je potrebno odložiti redovne parlamentarne izbore za jesen kako bi bilo vremena da se primene promene u izbornim uslovima, Stefanović je kazao po Ustavu Srbije to nije moguće.\nStefanović je istakao da će građani, koji ne izađu na izbore i sumnjaju da neko glasa umesto njih, moći da nakon izbora imaju uvid u birački spisak i uvere se da li je neko glasao u njihovo ime.


Nikola Špirić odbio da se sastane sa katarskim emirom\nNaslov: Nikola Špirić odbio da se sastane sa katarskim emirom 2010-07-22, 08:42\nPredsjedavajući Vijeća ministara BiH Nikola Špirić izrazio je zadovoljstvo što danas u Sarajevu boravi katarski emir Hamad bin Halif Al-Tani, ocijenivši da je protokol ove posjete poluprivatan, zbog čega se neće sastati sa katarskim emirom.\n"Danas sam posvećen posjeti premijera Srbije Mirka Cvetkovića BiH", rekao je Špirić na konferenciji za novinare i dodao da nije čovjek koji odgovara na poluprivatne protokole.\nOn je poručio da kao predsjedavajući Vijeća ministara BiH na vrijeme mora biti uključen u protokole, ukoliko u BiH dolaze bitni ljudi.\n"Ako neko misli da može da me pozove kad mu padne na pamet, u velikoj je zabludi", rekao je Špirić.\nPrecizirajući da je u protokolu navedeno da će se sa katarskim emirom sastati "delegacija Vijeća ministara" Špirić je konstatovao da on nije delegacija, već predsjedavajući Vijeća ministara BiH.\n"U BiH postoje ljudi koji prave privatne protokole i koji bi da imaju privatnu državu, ali to im je uzalud", zaključio je Špirić.\nŠpirić je danas u Sarajevu razgovarao sa predsjednikom Vlade Srbije Mirkom Cvetkovićem, koji boravi u zvaničnoj posjeti BiH, a potom su se njih dvojica obratili učesnicima Poslovnog foruma dvije zemlje.


Evropske integracije su posao za celo društvo\nIzvor: RTS, 27.Nov.2018, 16:55\nMinistar za evropske integracije Jadranka Joksimović rekla je da su evropske integracije posao za celo društvo, ali da je uloga lokalnih samouprava u tom procesu jako važna, jer na lokalnom nivou građani najviše osećaju pozitivne strane reformi. Reforma javne uprave jedna od tri stuba koji čine put za evropskoj budućnosti Srbije, rekao ministar državne uprave i lokalne samouprave Branko Ružić. Šef delegacije EU u Srbiji Sem Fabrici rekao je da je tokom 2018. godine >> Pročitaj celu vest na sajtu RTS << EU stavila Zapadni Balkan na prioritetno mesto u svojoj agendi.\nJadranka Joksimovićje na 46. sednici skupštine Stalne konferencije gradova i opština navela da je ključna reč u procesu integracija koordinacija nacionalnog nivoa i lokala, te da je puna uključenost lokalne samouprave u skladu sa novim pristupom kohezivnoj politici koji se gaji u EU, a čiji je moto "Evropa bliže građanima".\n"To se podudara sa onim što mi želimo, a to je da proces evropskih integracija bude proces razvoja cele Srbije", rekla je Joksimovićeva i dodala da lokalne samouprave ne čekaju instrukcije centralne vlasti, već da sami delotvorno primenjuju i sprovode nove standarde i zakone.\nKaže da je proces intergacija proces usvajanja novih standarda, a zatim i njhova implementacija, odnosno delotvorno sprovođenje. Proces integracija i reformi je proces koji se ne završava članstvom, objašnjava ona, i ističe da je to proces stalnog kretanja.\nGrađani zemlja kandidata, kao i građani zemalja članica neće uvek biti sto posto sigurni da je li je biti deo EU - iako je ona još uvek najbolje mesto za život i rad, najbolje rešenje, kaže ona, ali je zato važno "zajedničko delovanje i gledanje u pravcu istog cilja".\n"Dilemu građana clanica EU danas izaziva pitanje prenošenja nadležnosti sa nacionalnih država na institucije EU, tu je važna koordinacija i zajedničko gledanje ka istom cilju, to je jako važno da svi razumemo", navela je ona.\nDodala je da sadašnja vlast nikada nije reforme koje sprovodi, a koje su često bile teške i nepopularne, pravdala zahtevima iz Brisela, te da je tako izbegnuto stvaranje negativne percepcije EU i procesa pridruživanja kod ljudi.\nMinistarka kaže da je u ovoj fazi za Srbiju važno da učini sve kako bi građani i lokalne samouprave koristili novac iz fondova EU, a izbegli nekada napotrebna zaduživanja.\n"Implementacija je posao za celo društvo, to se ne deli na lokalni i nacionalni nivo podvukla je Joksimović. Dodala je da smo mi, kada je u pitanju korišćenje sredstava iz predpristupnih fondova bolji od svih u regionu", podvukla je ona.\nProces integracija nije "počeo juče", i često uslovljen objektivnim okolnostima unutar same EU.\n"Mislim da je naš tempo solidan. Postoje naravno oblasti poput zaštite životne sredine koje su zahtevne, vremenski i kapacitetima, ali najznačajniji je timski rad i ovom prilikom tražim od gradonačelnika i predstavnika loklanih samouprava da na aktivan način sprovode politiku EI koja je nas nacionalni spoljno politički prioritet, a što je u najboljem interesu građana, zaključila je Joksimovićeva.\n"Reforma javne uprave put ka evropskoj budućnosti Srbije"\nMinistar državne uprave i lokalne samouprave Branko Ružić rekao je da je reforma javne uprave jedna od tri stuba koji čine put za evropskoj budućnosti Srbije, te dodao da su lokalne samouprave "faktički noseći stub svih ovih reformi".\n"Važna je i edukacija, a namera je da svaki službenik koji radi na lokalu svaki propis primenjuje na isti način", rekao je on.\nRužić je takođe istakao značak koordinacije, te dodao da se ide u dobrom pravcu.\n"Zadovoljan sam razumevanjem celog procesa od strane lokalne samouprave, može bolje, ali je dobro. Suština je da transformišemo mentalitet i to smo uspeli. Mi ne sprovodimo reforme zbog Brisela, već kako bi postigli standard života koji postoji u Evropi, jer mi jesmo deo Evrope", zaključio je on.\nOn je dodao da je EU sistem jedinstven u svetu, ali da njene regulative i zakone nisu ograničenja već prilika za buduće članice.\nKako kaže, važno je da lokal blisko sarađuje sa nacionalnim nivoom, a kada se zemlja priključi EU mora da ima javnu administraciju koja će biti efikasna, transparenta i koja će imati kapacitete da implementira zakone i koristi sredstva iz fondova.\n"Švedska za politiku proširenja"\nAmbasador Švedske u Srbiji Jan Lundin rekao je da se Švedska zalaže za politiku proširenja, ali da je to proces "pun izazova".\n"EU je i politički projekat, ne samo projekat blagostanja. Proces ka EU i u EU je stalan proces koji ne prestaje kada se uđe u EU, uvek postoje dileme kod građana, ali važno je ostati na tom putu", naveo je on.\nBlic: Joksimović: Proces evropskih integracija trebalo bi da bude proces razvoja cele Srbije\nEvropske integracije – posao za celo društvo\nMinistarka Jadranka Joksimović kaže da su evrointegracije posao za celo društvo, ali da je uloga lokalnih samouprava u tom procesu jako važna, jer na lokalnom nivou građani najviše osećaju pozitivne strane reformi. Reforma javne uprave jedan je od tri stuba koji čine put za evropskoj budućnosti...


AMSCG: Oprezna vožnja zbog mokrih puteva - Vijesti.me\nNeprohodni su putevi Mioska – Semolj - Boan i Trešnjevik - Andrijevica\nU većem dijelu Crne Gore danas se saobraća po mokrim putevima, saopšteno je iz Auto-moto saveza (AMSCG).\nUpozorava se na pojavu odrona na dionicama koje prolaze kroz klisure i usjeke. Povremeni zastoji ili ograničenja su na putevima gdje se izvode radovi.\nUpotreba zimske opreme obavezna je još danas na putevima gdje je to naznačeno saobraćajnom signalizacijom, bez obzira na vremenske uslove.\nZbog miniranja na južnom portalu tunela Vežesnik auto-puta Bar - Boljare, na prvoj sekciji Smokovac - Uvač - Mateševo, saobraćaj će biti obustavljen do 30 minuta u terminima od jedan do pet sati, od deset do 12 sati i od 14 do 16 sati.\nZbog rekonstrukcije puta Krstac Lovćen - Ivanova Korita promijenjen je režim saobraćaja sa dvosmjerenog na jednosmjerni.


Vesti online / Sport / Košarka / Štern, Novicki i Karlajl odali počast Stojakoviću\nKomesar NBA lige Dejvid Štern rekao je da će Predrag Stojaković ostati upamćen kao jedan od najboljih šutera u američkoj profesionalnoj košarkaškoj ligi, dok je žaljenje zbog njegovog povlačenja izrazio i Dirk Novicki.\nStojaković i Štern na NBA draftu 1999. godine\n"Peđina zaostavština ne odnosi se samo na jedan tim. On će ostati upamćen kao jedan od najboljih šutera u istoriji NBA. Njegovi uspesi su proizvod neumornog rada i neutažive želje da bude najbolji u tome što radi", rekao je Štern.\nStojaković je prešao u Dalas tokom prošle sezone u transferu koji ga je spasao sedenja na klupit Toronta. On je bio jedan od ključnih igrača u finalu Zapadne konferencije, kada su Maveriksi u četiri utakmice "počistili" branioca titule, LA Lejkerse.\n"Reci da to nije istina, Peđa. Jedan od najboljih saigrača ikad, a pomogao nam je i da osvojimo taj prsten", napisao je Novicki.\n"Kada počnete da se više borite protiv svog tela nego što se pripremate za utakmicu, vreme je da shvatite gde ste... Uvek sam voleo košarku i uvek sam gajio veliko poštovanje prema njoj i znam da je sada pravo vreme da se povučem. Davno sam sebi obećao da ću to učiniti ako mi srce i telo nisu potpuno posvećeni", naveo je Stojaković.


Rezultat iz Kragujevca u neku ruku je bio i očekivan, jer šampion države ne dozvoljava bilo kakvo kalkulisanje u borbi za odbranu titule i protiv svakog protivnika igra u najjačem sastavu. Mrežu gostiju iz Bačke načeo je Danijel de Suza u 3. minutu, a do kraja poluvremena njegovim putem krenuo je i Rajčević u 5. i 15. minutu. U drugom poluvremenu Bečejci su igrali opasnije i preko Žeravice u 22. minutu došli su do prvog gola. Ako su gosti imali i imalo optimizma da će brzim golom uneti malo nervoze u redove domaćina, prevarili su se, jer su domaći već minut kasnije golom Rajića vratili prednost na tri gola. U poslednjih deset minuta utakmice „palo“ je skoro isti broj golova kao u prethodnih pola sata regularnog dela igre. Prvo je Cvetanović poentirao u 33. minutu, uzvratio mu je sa druge strane Stanojević u 35. minutu, drugim golom Bečeja, a do poslednjeg sudijskog zvižduka još po jednom u listu strelaca upisali su se de Suza i Rajić.\nGolman Bečeja Siniša Bakrač smatra da je bez obzira na visok rezultat u Kragujevcu igra Bečeja bila na nivou prvoligaške ekipe.\n– Očekuje nas najteža utakmica u ovoj debitantskoj prvoligaškoj sezoni, teža od prethodne dve protiv Marba i Ekonomca. Marbo je u Bečej došao opušteno, mislio je da će lako da nas dobije, dok Smederevo dolazi u Bečej sa imperativom pobede i osvajanja tri boda, koja su im, kao i nama, neophodna u borbi za opstanak. Iskreno se nadam da ćemo ih uz pomoć naše publike omesti u njihovoj nameri i da ćemo dobiti željno iščekivana tri boda – kazao je Bakrač.\nViše iz ove kategorije « Područna liga Novi Sad: Lovre brži od pištaljke\tPrva B liga Srbije: Dunav „potopio” Bečej »


Tepić: "Evroligaško iskustvo prednost u derbiju" - Sportske.net\nTepić: "Evroligaško iskustvo prednost u derbiju"\nPovratnik u redove KK Partizan, Milenko Tepić, odigraće u nedelju drugi meč protiv Crvene zvezde Telekom u tekućoj sezoni ali prvi u crno-belom dresu. Uoči "večitog derbija" Tepić poručuje da je Zvezda blagi favorit ali da Partizan ima svoje adute koji mu garantuju šansu za trijumf.\nNakon poraza sva tri srpska tima u evropskim takmičenja u tekućoj nedelji, za vikend nas očekuje prava košarkaška poslastica u Jadranskoj ligi.\nU nedelju je na programu drugi ovosezonski "večiti derbi" koji će za obe ekipe imati veliki značaj u smislu borbe za plasman na fajnal-for regionalnog takmičenja.\nI dok bi Zvezda mogla da overi mesto na završnom turniru ukoliko slavi i drugi put u tekućoj sezoni nad Partizanom, crno-beli bi trijumfom napravili ogroman korak ka "fajnal-foru" koji se održava krajem aprila.\nMilenko Tepić odigraće svoj drugi ovosezonski duel sa Zvezdom, pošto je protiv crveno-belih nastupao i u grupnoj fazi EL u dresu Lijetuvos Ritasa. Povratnik u redove Partizana poručio je da crveno-belima treba dati blagu prednost ali je dodao da njegov tim ima čemu da se nada u predstojećem derbiju.\n"Svaka utakmica sa Crvenom zvezdom je posebna. Prvi su na tabeli, igramo pred njihovom publikom, koja im daje blagu prednost, ali verujem u naše evroligaško iskustvo, naš kvalitet, koji će biti pojačan povratkom Pavlovića i Kinsija, i da ćemo odigrati daleko bolje nego protiv Galatasaraja" rekao je Tepić a prenose "Novosti".\nPartizan je prvi ovosezonski derbi izgubio nakon produžetka (83:86) ali su se okolnosti od tada promenile. U redove Partizana došli su Milenko Tepić i Saša Pavlović a povredio se Dragan Milosavljević.\nSa druge strane, Zvezda je otpustila Blejka Šilba ali je ostala i bez Luke Mitrovića koji se povredio.\nOkršaj "večitih" u okviru 21. kola ABA lige na programu je u nedelju od 20 časova u hali "Pionir".


Po cijeni od 795 dinara (oko 6,7 evra) po dozi ugovorena je četvorovalentna vakcina protiv gripa za starije od tri godine, koju proizvodi "Abot", a vakcina za uzrast do 36 mjeseci, koja košta 1.194 dinara (oko 10 evra) i četvorovalentna je, ugovorena je sa beogradskim Institutom za virusologiju, vakcine i serume Torlak.\nTorlakova vakcina protiv sezonskog gripa "torvaksflu" će, kako se očekuje, biti dostupna u oktobru, a najkasnije u novembru.\nNajavljuje se da bi Torlak sam mogao da proizvede oko 200.000 doza, tako da se za ovu godinu očekuje oko 600.000 vakcina, što je dvostruko više nego godinu dana prije, navodi list.\nDirektor Torlaka Vera Stojiljković rekla je da je domaća vakcina već registrovana i da je od nadležne agencije za lijekove Srbije dobila dozvolu.\nList navodi da vakcinacija protiv gripa obično počinje polovinom novembra, a zbog epidemije virusa korona, vakcina protiv gripa će ove godine biti dostupna već od oktobra.\nVakcinu protiv gripa o trošku osiguranja dobiće najosjetljivije kategorije stanovništva.\n"Nabavljeno je 347.000 hiljada, Torlak ima da isporuči najprije 150.000, pa još 100, te ćemo za sada ukupno imati oko 700.000 vakcina, što je duplo više nego što se može očekivati", rekao je ranije Kon.\nvakcine gripa Srbija\nEpidemiolog Jela Aćimović


U petak, u Budimpešti, zajednička sednica Vlade Srbije i Vlade Mađarske | Savez vojvođanskih Mađara\nPredstavnici najviše izvršne vlasti Srbije i Mađarske ponovo, četvrti put, za istim stolom. Bilateralna saradnja dobija novi podsticaj ali i evropska perspektiva Srbije dobija novi stimulans.\nČlanovi dveju vlada ponovo će biti za istim stolom, a na dnevnom redu biće zajednički projekti, regionalna saradnja i unapređenje sveukupnih bilateralnih odnosa Srbije i Mađarske. Planirano je i potpisivanje sporazuma između dve vlade, saopšteno je iz Vlade Srbije ali se još ne precizira o kojim sporazumima se radi.\nPredsednica Vlade Srbije Ana Brnabić i premijer Mađarske Viktor Orban učestvovaće i na Poslovnom forumu Mađarska – Srbija.Takođe je planiran i susret premijerke Brnabić sa predsednikom Mađarske Janošem Aderom.\nZajedničko zasedanje dveju vlada u Budimpešti ovoga puta biće u novom političkom kontekstu jer dolazi samo dva dana nakon što će biti objavljena strategija Evropske unije o potencijalnom proširenju.\nMađarski premijer Vikto Orban je u Budimpešti, u razgovoru sa predsednikom Saveza vojvođanskih Mađara u Srbiji, Ištvanom Pastorom potvrdio posvećenost njegove vlade proširenju EU na Zapadni Balkan rekavši da je to i prvorazredni interes vojvođanskih Mađara.\nOvaj susret ima posebnu specifičnu težinu jer prethodi četvrtom zajedničkom zasedanju vlada dveju zemalja. Ovaj format političke saradnje na najvišem nivou ustanovljen je u Beogradu u julu 2014, zatim je Budimpešta bila domaćin 2015. da bi treći susret bio organizovan u novembru prošle godine u Nišu. Takav oblik saradnje Srbija i Mađarska praktikuju najčešće u odnosu na sličnu praksu u okruženju, a jedino Nemačka i Francuska dva puta godišnje, u proleće i jesen, organizuju zajedničke sednice svojih vlada radi usklađivanja međudržavnih interesa.


Repost-om do omiljenog komada nakita - #DAsepamti! - WANNABE MAGAZINE\nRepost-om do omiljenog komada nakita – #DAsepamti!\nKako vam se čini ideja da osvojite jedan poseban prsten?\nU nameri da vam to omogući, Zlatara Personal je pokrenula devetodnevnu kampanju #DAsepamti na svom Instagram profilu i svim pratiocima pružila priliku da osvoje jedan od najpopularnijih modela vereničkog prstena u ponudi zlatare.\nSve što je potrebno da uradite jeste da repost-ujete bilo koju fotografiju sa Instagram profila Zlatare Personal i prikupite što više lajkova za vreme trajanja kampanje. Svaki pratilac ima pravo da repost-uje jednu fotografiju, a svaka od njih treba da sadrži #DAsepamti.\nPratilac čija fotografija bude imala najviše lajkova, dobija specijalnu nagradu – verenički prsten koji je ujedno i jedan od najdražih modela majstora Zlatare Personal. U svojoj nežnoj i efektnoj kombinaciji belog zlata i skrivenog srca u profilu, ovaj prsten čeka da postane vaš!


Piksi i Miha otpali, tri i više kandidata za selektora? :: Kladionica.eu\nPiksi i Miha otpali, tri i više kandidata za selektora?\n31. 10. 2017, 10:30 - Sport\nFudbalski savez Srbije i aktuelni selektor reprezentacije Slavoljub Muslin raskinuće ugovor u ponedeljak, a kako izveštava "Sportski žurnal" na njegovo mesto neće doći prvi favorit Dragan Stojković Piksi, ali ni Siniša Mihajlović, koji se takođe spominjao kao jedan od mogućih naslednika.\nSlavoljub Muslin neće više biti selektora A tima Srbije iako je "Orlove" odveo na Svetsko prvenstvo u Rusiju 2018. godine. FSS će Muslinu isplatiti sva dugovanja, a zatim će odlučiti i ko će biti novi stručnjak na klupi tima Srbije.\nGovorilo se da će to biti legenda srpskog fudbala Dragan Stojković Piksi, trenutno trener kineskog Guangdžou RF, ali kako sada stvari stoje do te saradnje neće doći. Piksi je bio uz reprezentaciju Srbije u Beču u pretposlednjem kolu kvalifikacija protiv Austrije, pa se još tada govorilo da ta poseta nije slučajna. Ipak, kako prenosi "Sportski žurnal" Stojković neće raskinuti unosan ugovora sa kineskim prvoligašem, a jedan od razloga je navodno i što protiv njega postoji "netrpeljivost" određenih viđenijih navijača Crvene zvezde.\nTrener Torina Siniša Mihajlović je bio takođe "u priči" da ponovo bude selektor Srbije, ali ipak postoji razlog zašto je to nemoguće. Mihajlović je tužio FSS zbog duga od 50.000 evra i trenutno se vodi sudski proces. FSS je treneru Bikova isplatio sve plate, ali nije deo koji otpada na porez koji selektori plaćaju u Italiji, pa je tako nastala prepreka da on ponovo sedi na klupi Srbije.\nKako prenosi srpski dnevni list trenutno glavni kandidati za mesto selektora Srbije su nekadašnji trener Partizana Aleksandar Stanojević i bivši šef struke kiparskog Apoela Ivan Jovanović.\nStanojević je posle uspešnog perioda u Partizanu (2010-2012) bio trener Dalijana, Peking Guana, Makabi Haife, Peking Enterprajza i grčkog PAOK, gde mu je bio i poslednji posao.\nIpak, kako Sport klub saznaje Stanojevića trenutno ne zanima posao u reprezentaciji Srbije, već se nalazi u potrazi za novim klupskim angažmanom.\n55-godišnji Ivan Jovanović je sa Apoelom igrao u Ligi šampiona, a proslavio se i eliminacijom i Crvene zvezde i Partizana iz evrokupova. Poslednji angažman imao je u Al Nasru iz Dubaija.\nIpak, tu nije kraj imenima kojima se licitira za novog selektora Srbije.\nKako prenose hrvatski mediji na klupu Orlova bi mogao da sedne i Robert Prosinečki, nekadašnji trener Crvene zvezde i doskorašnji selektor Azerbejdžana. Prosinečkog su nedavno kontaktirali i Slovenci, koji takođe traže selektora posle kraja kvalifikacija.\nMeđu ostalim trenerskim imenima mediji u regionu spekulišu i sa pozivom Ljubiši Tumbakoviću, pod čijim vođstvom je Crna Gora odlično igrala u kvalifikacijama za SP, a čak je jedno od navodnih rešenja slovački stručnjak Vladimir Vajs, koji je trenutno selektor Gruzije.


Markovićeva izabrana za predsjedavajuću grupe "Slobodni demokrati" - Novagaszeta.rs\nMarkovićeva izabrana za predsjedavajuću grupe „Slobodni demokrati“\nMilica Marković, član delegacije Parlamentarne skupštine BiH u Parlamentarnoj skupštini Savjeta Evrope izabrana je za predsjedavajuću Političke grupe Parlamentarne skupštine Savjeta Evrope “Slobodni demokrati”.\nOna je izabrana za predsjedavajuću na sjednici ove političke grupe, održanoj prekjuče, saopšteno je iz Parlamenta BiH. Inače, “Slobodni demokrati” su jedna od šest političkih grupa koje djeluju u okviru Parlamentarne skupštine Savjeta Evrope.\nMilica Marković je ovim imenovanjem ujedno postala članica Biroa Parlamentarne skupštine Savjeta Evrope koji čine predsjednik ove parlamentarne skupštine, 20 potpredsjednika, predsjedavajući Komiteta i predsjedavajući političkih grupa Parlamentarne skupštine Savjeta Evrope.\nInače, prema dostupnim podacima, grupa “Slobodni demokrati” u PS Savjeta Evrope formalno je registrovana 4. septembra 2017. godine. U njenom sastavu djeluju 22 delegata iz devet partija koje dolaze iz sedam zemalja. Najviše predstavnika – osam, ima Partija pravde i razvoja (AKP) iz Turske, čiji je lider Redžep Tajip Erdogan.\nIz Italije dolazi šest parlamentaraca, pri čemu su četiri nestranačke ličnosti, dok po jednog delegata imaju “Forza Italia” Silivija Berluskonija i “Lega Nord” Matea Salvinija. Tu je i još jedan akter sa Apeninskog poluostrva, ali iz San Marina, koji dolazi iz stranke “Repubblica Futura”.\nSa Balkana stižu SNSD, čiji je jedini predstavnik Milica Marković, te Nova Srbija Velimira Ilića, koju predstavlja Dubravka Filipovski, s tim da je ona u međuvremenu napustila tu stranku i prešla u SNS Aleksandra Vučića. Tu je još i jedan delegat pokreta “Besa”, jedne od četiri parlamentarne stranke Albanaca u Makedoniji.\nU ovu grupu još su uključena i četiri delegata iz Azerbejdžana – dva su nestranačka, a dva sa partijskih lista. Pri tome, ne dolaze iz vladajuće partije predsjednika Ilhama Alijeva, već iz tamošnjih manjih stranaka sa egzotičnim nazivima – Patrija demokratskog prosvjetljenja (ADMP) i Partija velike kreacije (BQP).\nEvropljani slave Dan Evrope i Dan pobjede\nTagged Milica Marković, Parlamentarna skupština Savjeta Evrope


LSV: Nećemo dozvoliti da od Srbije prave Siriju – Balkanekspresrb.rs\nFotografije Sergeja Lavrova sa ekstremno-desničarskom i fašističkom grupom Zavetnici kao i srdačan razgovor sa onima koji javno zagovaraju fizičke likvidacije neistomišljenika, više su nego zabrinjavajuće. Nije više tajna da su ruski obaveštajni krugovi organizovali terorističku grupu sa zadatkom izazivanja krvoprolića i podsticanja nemira u Crnoj Gori. Zajedničke fotografije sa Lavrovim su retka počast koju je jedan od aktera neuspelog krvoprolića uspeo da dobije\nLIGA socijaldemokrata Vojvodine najoštrije osuđuje javnu podršku terorističkim akcijama u regionu koju je iskazao šef ruske diplomatije, Sergej Lavrov, navodi potpredsednik LSV Đorđe Stojšič u pisanoj izjavi medijima:\n„Posle agresije na suverene države i prve susede, Gruziju i Ukrajinu, kao i nakon organizovanja terorističkih grupa za rat u Donjecku i Lugansku, režim u Rusiji je rešio da organizuje slične aktivnosti i u našem regionu, pre svega u Crnoj Gori.\nFotografije Sergeja Lavrova sa ekstremno-desničarskom i fašističkom grupom Zavetnici kao i srdačan razgovor sa onima koji javno zagovaraju fizičke likvidacije neistomišljenika, više su nego zabrinjavajuće. Nije više tajna da su ruski obaveštajni krugovi organizovali terorističku grupu sa zadatkom izazivanja krvoprolića i podsticanja nemira u Crnoj Gori. Zajedničke fotografije sa Lavrovim su retka počast koju je jedan od aktera neuspelog krvoprolića uspeo da dobije.\nLSV postavlja pitanje državnim organima Srbije – zbog čega je lice osumnjičeno za terorizam koje se nalazi na crvenoj Interpolovoj poternici i dalje na slobodi?\nPostoje li u Srbiji nepristrasne i demokratske institucije koje lica sa poternice i optužene teroriste ne bi razvrstavale na dobre i loše, naše i njihove?! Takođe, pozivamo državne organe Srbije da neizostavno usklade spoljnu politiku sa EU kao asocijacijom država ka kojima težimo. Usklađivanje spoljne politike sa evropskom bilo bi mnogo efikasnije od demonstriranja ljutnje i revanšizma prema susedima.\nNećemo dozvoliti da od Srbije prave Siriju. Dok se Lavrov slika i daje javnu podršku ekstremistima u Srbiji, u Alepu se dešava humanitarna katastrofa. Bolje da o tome brine.(Press LSV)♦\nTagsLSV Sergej Lavrov Zavetnici


Osam tačaka razdora: Oko čega ne mogu da se dogovore Vučić, Dačić i Dinkić - Grad Prijepolje\nGrad Prijepolje > Vesti > Vesti dana > Osam tačaka razdora: Oko čega ne mogu da se dogovore Vučić, Dačić i Dinkić\nOsam tačaka razdora: Oko čega ne mogu da se dogovore Vučić, Dačić i Dinkić\nAntikrizne mere neće, prema saznanjima „Blica”, obuhvatiti penzije. Trenutno se traži način kako doći do uštede od 35 milijardi dinara u odnosu na ono što je predviđeno ovogodišnjim budžetom. Konkretne mere nisu dogovorene ni na sinoć održanom sastanku lidera vladajuće koalicije, jer se za spisak definitivnih poteza očekuje saglasnost sindikata, privrednika, ali i stav Fiskalnog saveta, kao i MMF-a i Svetske banke.\nIpak, sasvim je izvesno da će se u susret najavljenoj rekonstrukciji Vlade raditi na izmeni Zakona o ministarstvima. Namera je da se smanji broj funkcionera koji vode sektore brojnih ministarstava, agencija i drugih državnih institucija.\nPored toga, na stolu je ponovo i ideja o takozvanom „kriznom porezu“ na neto platu, koji predviđa da većina koji rade u državnoj administraciji, a imaju zaradu preko 40.000 dinara već od jula imaju plate umanjene za deset odsto. Ovo bi se odnosilo i na lokalne samouprave, mada je trenutno veliki problem to što se i ne zna koliko tačno ljudi radi u lokalnim administracijama.\nPredviđa se i izmena zakona, ali i svih pravilnika i uredaba koji definišu prava državnih činovnika. Međutim, postoji bojazan da smanjenje plata neće doneti mnogo kada su uštede u pitanju.\n– Ide se, pre svega, na mogućnost kažnjavanja, pa i davanja otkaza radnicima koji ne rade dobro svoj posao – tvrdi izvor “Blica” blizak pregovaračima.\nOno u čemu su saglasni svi u vladajućoj koaliciji jeste neophodnost hitne promene Zakona o radu, koji bi omogućio fleksibilnije zapošljavanje i otpuštanje radnika kako u privatnom sektoru, tako i u državi.\nAgencija za privatizaciju bi, saznajemo, odmah po objavljivanju antikriznih mera mogla da krene u pripremu javnih poziva za oko 80 firmi koje su u restrukturiranju, a za koje poslednjih godina nije bilo zainteresovanih investitora.\n– Namera je da se svim firmama da još jedna šansa. Sredstva za socijalno zbrinjavanje radnika koji danas rade u ovim kompanijama bila bi obezbeđena budžetom za narednu godinu zajedno sa ostatkom kompanija koje bi ponudili na prodaju početkom 2014. godine – objašnjava izvor “Blica”.\nMinistarstva su, inače, već pre desetak dana dala Ministarstvu finansija spisak mogućih ušteda u svojim resorima.\n– Ti spiskovi, koji uglavnom predviđaju uštede pri kupovini roba i usluga, ali i deo kapitalnih projekata, moraju da budu prošireni. Prethodni zadatak bio je da se ukupno po osnovu štednje po ministarstvima obezbedi rashod niži za ukupno 20 milijardi dinara. Sada je taj zahtev proširen bar za još 15 milijardi, a ostaje da se vidi da li su te uštede i moguće – tvrdi izvor „Blica”.\nProdaja većinskog paketa u delu državnih firmi i dalje je, prema našim saznanjima, na stolu. Prodaja “Telekoma”, o kojoj se, kako politička čaršija već duže spekuliše, vode pregovori, skoro je definitivna. Razlike u stavovima među koalicionim partnerima postoje samo u delu načina na koji je pametno utrošiti navedena sredstva.\nVećina je, ipak, za to da se novac potroši za vraćanje starih dugova dok bi drugi deo političara aktuelne koalicije radije to utrošio u finansiranje privrednog razvoja. Slično je i sa prodajom rudnika iz sistema Javnog preduzeća za podzemnu eksploataciju “Resavica”.\nJoš nema nikakve saglasnosti o reformi penzionog sistema. Postoji saglasnost da tu treba nešto učiniti, ali kada se pomene bilo koja konkretna mera, poput izjednačavanja starosne granice za muškarce i žene, povećanje granice za odlazak u penziju ili penali za ranije penzionisanje, svako ima drugačije mišljenje.\nPremijer Srbije Ivica Dačić naglasio je juče da je Vlada Srbije rešena da istraje u smanjenju fiskalnog deficita, snižavanju javnog duga, ali i u reformi javnog sektora, tržišta rada i u unapređenju poslovne klime, dok je Mlađan Dinkić, ministar finansija i privrede, rekao da će u narednih mesec dana posle usvajanja ekonomskih mera uslediti rebalans budžeta.\nPotpredsednik Partije ujedinjenih penzionera Srbije Milan Krkobabić izjavio je juče da ta stranka insistira na maksimalnoj zaštiti penzionera i zaposlenih.\nKrkobabić je rekao novinarima da oko takvog stava PUPS-a ne može biti rasprave, dodajući da je pitanje penzija od suštinskog značaja jer je reč o 1,7 miliona ljudi i još milion njih koji žive od tih penzija, što je skoro polovina građana Srbije.\n”Štednja – da tamo gde se može štedeti”, kazao je Krkobabić i naveo da se više treba baviti prihodnom stranom budžeta, a da se moraju zamrznuti lopovluk i kriminal.


Данас Конференција клубова Сомборске подручне лиге | Месна заједница Липар\nObjavio Urednik u 29. jula 2020.\nPoznato je da će 15. avgusta početi fudbalska takmičenja koja su u ingerenciji Fudbalskog saveza Vojvodine, a reč je o Srpskoj ligi grupa Vojvodina u kojoj će se nadmetati fudbaleri Hajduka i vojvođanskim fudbalskim ligama, u grupi sever će se takmičiti fudbaleri Crvenke.\nKada je reč o ostalim fudbalskim klubovima iz naše opštine oni će se nadmetati u ligama koje su u nadležnosti Područnog fudbalskog saveza Sombor, a to su Somborska područna liga, u kojoj će se takmičiti fudbaleri Rusina iz Ruskog Krstura, te Somborska međuopštinska liga prvi razred u kojoj će se nadmetati Lipar, Mladost iz Kruščića, Polet iz Sivca i Kula. Danas će biti održana Konferencija klubova Somborske područne lige na kojoj će biti izvučeni takmičarski brojevi i utvrđen raspored takmičenja u ovoj ligi koje bi trebalo da počne 15. avgusta. Konferencija klubova Somborske međuopštinske lige prvi razred će biti održana 6. avgusta, kada će biti izvučeni takmičarski brojevi. Prvenstvo u Somborskoj međuopštinskoj ligi prvi razred će početi 22. odnosno 23. avgusta.


Najavljeni pregovori oko novog sistema plata u Srpskoj - TK PORTAL\nNajavljeni pregovori oko novog sistema plata u Srpskoj\nadmin 26. Avgusta 2021.\tPosao\nBANJALUKA – Savez sindikata uputiće zahtjev Vladi Republike Srpske za početak pregovora o uređenju novog sistema plata u Srpskoj, kako u javnom tako i u privatnom sektoru, kao i o povećanju plata svim radnicima, zaključeno je na sjednici Predsjedništva Saveza sindikata.\nFOTO: Savez sindikata RS\nNa svečanoj sjednici, koja je održana povodom 25. avgusta, Dana Saveza sindikata, ova organizacija se oprostila od ljudi koji su dali veliki doprinos u razvoju Saveza i stekli uslove da odu u zasluženu penziju.\nZlatna plaketa dodijeljena je osnivaču i bivšem predsjedniku Sindikata metalske industrije i rudarstva Tanetu Peuliću za posebne zasluge u osnivanju i razvoju Saveza sindikata, saopšteno je iz Saveza.\nBivšim predsjednicima Sindikata poljoprivrede i prehrambene industrije i Sindikata finansijskih organizacija Aleksandru Tomiću i Miroslavu Zečeviću uručene su srebrne plakete.\nU saopštenju se ističe da Savez sindikata Republike Srpske predstavlja najveću reprezentativnu, većinsku, radničku organizaciju, koja okuplja radnike, članove sindikata, u 10 granskih sindikata u realnom sektoru i pet granskih sindikata u javnom sektoru.\nIz Sindikata napominju da 29 godina postojanja predstavlja neprestanu borbu za ekonomsko-socijalni položaj zaposlenih u Republici Srpskoj.\n“Savez sindikata stasavao je sa Republikom Srpskom i slobodno se može reći, što i Ustav Republike Srpske prepoznaje, da je jedan od elemenata državnosti i sigurno začetnik demokratizacije industrijskih odnosa“, dodaje se u saopštenju.\nU saopštenju se napominje da je Savez, uprkos svim izazovima, opstajao kao jedina istinska i odgovorna sindikalna organizacija, a jedini cilj je bio očuvanje i unapređenje radničkih prava u Srpskoj. Srna\nЧланак Najavljeni pregovori oko novog sistema plata u Srpskoj се појављује прво на Capital.ba – Informacija je capital.\nIzvorni članak: Najavljeni pregovori oko novog sistema plata u Srpskoj\nPrevious Previous post: Kakvo nas vrijeme očekuje? – Sladić: Dao Bog da ovakvih prognoza bude i češće, kada se samo sjetim koliko smo bili kivni\nNext Next post: Najveća rudarska nesreća u BiH: Prije 31 godinu u Kreki poginula cijela smjena


Dragan Bokan, predsednik Odbora direktora i osnivač kompanije Voli - Kako smo stvorili brend prepoznatljiv širom regiona\nDnevnik uspeha - Ko su ljudi koji pokreću poslovni svet\nDragan Bokan (Foto: Voli Trade)\nOd marketa sa šest zaposlenih koji je otvoren 1995. godine u Podgorici, Voli Trade je prešao dugačak put i postao jedna od najuspešnijih kompanija u Crnoj Gori i prepoznatljiv brend širom regiona. Tokom više od dve decenije poslovanja, kompanija se stalno menjala i rasla. Iz sektora trgovine Voli je ušao i u sektor ugostiteljstva i poljoprivrede, a kako je za eKapiju otkrio Dragan Bokan, predsednik Odbora direktora i osnivač kompanije, Voli planira da postane i najveći proizvođač hrane u Crnoj Gori. Uspehe su nastavili i tokom velike finansijske i zdravstvene krize, pa je u 2020. otvoreno pet novih marketa.\n- Danas kompanija Voli broji 75 marketa, objedinjuje distributivni i logističko-otkupni centar, HORECA centar, poljoprivredno imanje u Šasu i četiri restorana, od kojih je jedan koncipiran kao fine dinning. Pored toga, zastupnici smo i BMW-a za Crnu Goru, a imamo i ozbiljno iskustvo kad je sport u pitanju, bavimo se organizacijom Košarkaškog kluba Budućnost Voli. Voli tim broji 2.200 radnika, što nas čini kompanijom sa najviše zaposlenih u Crnoj Gori - rekao je Dragan Bokan na početku razgovora za naš portal.\nProšle godine obeležili ste četvrt veka poslovanja. Kako se menjalo tržište tokom ovih 25 godina? Koliko ste vi morali da se menjate i prilagođavate tim promenama?\nKada se povuče paralela, poređenje je gotovo nemoguće, drugačiji je poslovni i socijalni ambijent, a naša kompanija se menjala i rasla velikom dinamikom. Voli danas predstavlja najuspešniju crnogorsku firmu, što je potvrđeno brojnim zvaničnim priznanjima. Već tri godine zaredom, od strane projekta "Sto najvećih u Crnoj Gori" primili smo nagradu kao najveća rastuća kompanija, kompanija sa najviše zaposlenih i sa najvećim prihodom u maloprodaji.\nIpak, kao čovek koji vodi kompaniju velikog formata i ovako ozbiljan posao, potrebno je da gledam mnogo dalje od trenutnog, i da kao što sam to uradio krajem prošlog milenijuma, postavim dobre temelje za godine koje dolaze, postavljajući prave ljude na prave pozicije. Temelj budućeg uspeha počiva na ljudima, to je nešto što je svima poznato.\nOno što bih posebno istakao kada su u pitanju promene je saradnja sa Evropskom bankom za obnovu i razvoj (EBRD). Prve kontakte sa EBRD-om smo imali 2009. godine, a krajem 2016. godine, EBRD dokapitalizacijom ulazi u vlasništvo Volija. Njihovo poverenje se teško zaslužuje. Voli je kontrolisan, proveravan i rigorozno analiziran, dok se nisu odlučili da uđu u vlasništvo sa 15,7%. To nam je naveća referenca, ne samo u zemlji nego i van nje - rad, disciplina, evropski standard i čiste biografije su uslov ovog partnerstva.\nKoji je Vaš recept za uspešno poslovanje i trajanje na poslovnoj sceni Crne Gore?\nPotrošači su prepoznali naš napor da im pružimo najbolju ponudu i uslugu, a najpovoljnije cene. Naš imperativ je da pokažemo poštovanje kupcu kroz brigu o kvalitetu proizvoda koje nudimo i kroz uslugu koju konstantno unapređujemo. Naši kupci se kod nas osećaju sigurno. Veoma vodimo računa o higijeni, a osim eksternih imamo niz internih procedura i standarda održavanja higijene i brige o ispravnosti proizvoda. Sada, u ovom posebno izazovnom vremenu, podigli smo kriterijume na najviši nivo. Sva kreditna podrška je od starta usmerena na razvoj. Neću reći ništa novo, uspešni privrednici to dobro znaju, na putu uspeha ulaganje u razvoj, ljudstvo i logistiku je imperativ. Veoma odgovorno i analitično smo pristupali kreditiranju i uspeli da nađemo pravi balans.\nDobitnik ste nagrade Privredne komore za unapređenje menadžmenta za 2019. Šta je to što čini uspešnog menadžera i koliko Vam znače ovakva priznanja?\nSva priznanja i nagrade mi mnogo znače kao potvrda ispravnog delovanja. Kada je ova nagrada u pitanju, smatram je posebnom baš zbog toga što je prepoznat moj napor i cilj da pozitivno delujem i usmeravam menadžment svoje kompanije. Uvek sam isticao da do uspeha, kao ni do drugih važnih životnih ciljeva, ne možemo stići sami. Privredna komora, institucija koju veoma cenim, prethodno je 2008. godine Voli proglasila najuspešnijom firmom, tako da na nagradu koju ću primiti kao neko ko je dao svoj doprinos unapređenju menadžmenta, doživljavam na poseban način, kao priznanje mom stilu života i poslovanja.\nIz sektora trgovine Voli je zakoračio i u poljoprivredu, pa ste razvili i brend Naša bašta. Kako ste se odlučili na korak da započnete investicije u primarnu proizvodnju? Možete li nam reći nešto više o samom projektu?\nU naše poljoprivredno imanje na Šasu smo investirali više od 3 mil EUR, mada je ugovorna obaveza bila ulaganje 1,4 miliona. Očekivali smo da ćemo imati manje investicija u delu pripreme zemljišta za useve, ali je to zemljište 60 godina bilo potpuno zapušteno i obraslo rastinjem, praktično je to bila velika šuma koju smo krčili da bismo obezbedili svih 70 hektara za sadnju. Čestitam Jaroslavu Stupavskom koji je od prvog dana zagazio u tu površinu od 70 hektara i do dana današnjeg jako uspešno vodi taj projekat. Zahvaljujem svim zaposlenima na poljoprivrednom dobru Šas, jer je napravljen zaista ozbiljan posao i uložen veliki rad. Svih 70 hektara su pokriveni sistemom za navodnjavanje, na devet hektara imamo 76 plastenika koji su pušteni u rad prošle godine.\nZahvalan sam i ljudima u Ministarstvu poljoprivrede sa kojima smo uspeli da ovaj projekat dovedemo do kraja, pa smo kroz aplikaciju kod IPARD fonda dobili podršku od 300.000 eura, koja nam je bila značajna za podizanje plastenika. Zahvalan sam i meštanima Šasa sa kojima funkcionišemo kroz dobar komšijski odnos, dopunjavamo se, iz godine u godinu sve više otkupljujemo proizvode koji su van našeg internog poljoprivrednog dobra i siguran sam da ćemo u narednom periodu još bolje funkcionisati. Oživeli smo ovaj kraj i ponosan sam na to.\nJako je bitno što smo prošle godine zasadili svih 70 hektara, ove godine je planirana proizvodnja više od 2.000 tona. Zakup ovog zemljišta smo realizovali sa Ministarstvom poljoprivrede i sigurni smo da ćemo u narednih 15+15 godina sarađivati. Optimizam je realan jer smo napravili veliki objekat od 2.000 kvadrata, komore, otkupni centar, magacine, šest uvezanih bunara, kanacelarije, posadili smo oko osam hektara mandarina... Nadam se da ćemo u narednih nekoliko godina odrediti u kom pravcu treba ići i šta treba saditi. Naš je cilj da se uskladimo sa zahtevima tržišta i da naše poljoprivredno dobro na Šasu ne treba da ugrožava ostale proizvođače u Crnoj Gori. Kao najveći poljoprivredni proizvođač, ne želimo da pravimo tu vrstu konkurencije kojom bi došlo do narušavanja cijena u Crnoj Gori i da praktično obesmislimo proizvodnju određenih kultura.\nPored plasmana proizvoda kroz sopstveni lanac maloprodaje nastavljen je izvoz iceberg salate za Srbiju. Otpočeli smo proizvodnju motivisani željom da ponudimo potrošačima povrće i voće koji su tretirani minimalnom količinom pesticida i čiji miris i ukus vraća u ona lepa vremena kada prilikom uzgoja izgled proizvoda nije bio osnovni krterijum.\nViše puta sam iznosio svoj stav o važnosti domaće proizvodnje i u vremenu koje je prethodilo pandemiji. Ono što moram naglasiti je svima vama dobro poznat podatak da je konstantno prisutan deficit domaćih poljoprivrednih proizvoda u odnosu na potrebe maloprodaje, a posebno tokom letnje turističke sezone. Prinuđeni smo da tu prazninu ispunimo uvozom. Mada težimo tome da se sve manje okrećemo snabdevanju iz inostranstva, osim kada su u pitanju egzotične vrste voća i povrća, svesni smo da se uvoz ne sme umanjiti na uštrb potrebnog kvantiteta, kao što ni smanjenje uvoza ne sme rezultirati enormnim rastom cena. Pandemija je prouzrokovala otežane ulove uvoza i transporta, kao i povećanje cena mnogih proizvoda koje smo u mogućnosti da uzgajamo u Crnoj Gori.\nNa tržište regiona ulazi sve više velikih igrača u oblasti sektora trgovine? Koliko je crnogorsko tržište atraktivno za dolazak velikih inostranih trgovinskih lanaca?\nMada je naše tržište skromnih formata, očekujemo ih u narednom periodu. U svakom slučaju, ponašaćemo se kao i do sada, daćemo sve od sebe da se sa konkurencijom izborimo kvalitetom, brzim reakcijama i efikasnošću u svim segmentima poslovanja. Oni će nam biti dodatni motiv da se prilagodimo novom načinu poslovanja.\nU medijima je često bilo reči u širenju Volija na tržište regiona. Da li takvi planovi zaista postoje, kada možemo da ih očekujemo i u kojim zemljama regiona?\nTačno je da razmišljamo o izlasku na regionalno tržište. Budno pratimo situaciju, smatram da je navedeno realno za dve - tri godine, jer je kovid prolongirao mnoge investicije, kreditiranja i mogućnosti za napredovanje. Bolje je sačekati i sagledati situaciju da ne dođemo u priliku da investiramo kad u celoj regiji dođe do pada potrošnje. To ne bi bilo pametno, treba da dođemo na tržište kad ono beleži rast potrošnje.\nKako je pandemija koronavirusa uticala na poslovanje Vaše kompanije? Da li je u nekom momentu bilo problema u snabdevanju robom?\nGodinu u kojoj smo proslavili četvrt veka od osnivanja kompanije Voli, na žalost obeležila je pandemija i njene zdravstvene i ekonomske posledice. Smatramo da je nastavljajući kontinuitet razvoja naša kompanija pokazala snagu i potencijal. Ne samo da nismo zaustavili planirane investicije i projekte za 2020. godinu, već smo uradili sve da ih realizujemo. Otvorili smo pet marketa u 2020. godini i za sada dva u 2021, od čega je jedan u marini Porto Montoenegro. Mi u kompaniji Voli dijelimo stav da izazovi predstavljaju i priliku za sagledavanje slabosti i otvaranje novih mogućnosti. Kriza je pokazala potrebu za jačanjem domaće proizvodnje, pre svega hrane i pokazala koliko je važno imati optimalnu moguću ekonomsku nezavisnost.\nSuočili smo se sa naglim promenama, kupci su, što je delom recidiv nekih prošlih vremena, a delom globalni fenomen, danima kupovali enormne količine određenih proizvoda. Primetno je da racionalizuju odlazak u kupovinu kako bi se manje izlagali riziku, ali je primetan i pad potrošnje. Organizovali smo rad marketa u skladu sa svim mjerama i trudimo se da što efikasnije izađemo u susret potrošačima i obezbedili smo kontinuitet u snabdevanju, bez obzira na sve izazove. Ovom prilikom zhvaljujem uvaženim poslovnim partnerima gospodi Mirku Grbešiću, Marku Pipuniću, Miodragu Kostiću, Božidaru Kostiću i Miroslavu Miškoviću za pomoć u snabdevanju osnovnim životnim namirnicama. Kada je izaostao uvoz sa tržišta na koja smo tradicionalno usmereni, obezbedili smo ga sa alternativnih tržišta. U periodu porasta troškova transporta, omogućili smo čak i nižu cenu za određeni broj osnovnih životnih namirnica. Pokrenuli smo poručivanja preko online platforme i nove vidove usluge, u skladu sa praksom razvijenih evropskih tržišta.\nSmatram da je Voli uspešno položio ispit teškog poslovanja tokom kovid pandemije. Jako smo zadovoljni bilansima za 2020. godinu, iako prvi put imamo pad prometa beležimo najniži pad u poređenju sa konkurencijom u maloprodaji, i iznosio je 9,9%, zahvaljujući velikom angažovanju zaposlenih u svim strukturama kompanije. Situacija je jako teška i komplikovana i predstoji nam grčevita borba za opstanak svakog privrednog društva u Crnoj Gori. Prinuđeni smo da vodimo računa o svakom centu, pa naše kompanije ne mogu biti društveno odgovorne kao što su to bile, jer prvo moramo voditi računa o svojim zaposlenim i njihovoj egzistenciji. Mora se voditi računa o prilagođavanju u novonastalim okolnostima poslovanja. Covid-19 jača veliku neizvesnost poslovanja i na dnevnom nivou, a kamoli za mesec ili godinu. Nadamo se da će vakcinacija pomoći prvo da se poboljša ambijent za poslovanje, da se normalizuje život koji će doprinijeti da privredne grane koje su stale za vreme pandemije obezbede veću potrošnju, što direktno utiče na ukupno poslovanje. Poboljšanjem uslova za poslovanje i mi kao najveći proizvođači i najveći maloprodajni lanac i distributer, želimo da ubrzamo točak koji je korona jako usporila u poslednjoj godini.\nPandemija je uslovila ubrzanje procesa digitalizacije u svim segmentima poslovanja. Na koji način je Voli odgovorio ovom izazovu i kako se kompanija prilagodila onome što zovemo "nova normalnost"?\nJako smo zadovoljni što smo otvorili još jedan kanal - online prodaje. Veoma smo zadovoljni i kvalitetom i čestitam mom timu koji je radio na onlajn portalu, 20-ak ljudi koji su bili uključeni zaslužuju sve komplimente zajedno sa kompanijom Amplitudo i ASW iz Beograda. Uspeli smo u tome, mada naše tržište još uvek nema značajan procenat korisnika ove usluge, koji bi uticali na velike promete te vrste prodaje. Nemam nikakvu sumnju da će iz godine u godinu taj promet rasti, u pitanju je globalni trend. Od prvog dana aktiviranja onlajn portala bilo jasno da je Voli napravio još jednu stepenicu više s aspekta poslovnog imidža. Potrošači od lidera na tržištu očekuju samo najbolje i mi smo to očekivanje u potpunosti ispunili.\nKoji su planovi kompanije Voli za naredni period?\nCilj nam je nam je da u narednom periodu budemo najveći poslodavac u Crnoj Gori, najveća domaća trgovina, lider na tržištu Crne Gore i u narednoj deceniji. Želja nam je da investiramo u jačanje standarda maloprodaje, koliko bude moguće da jačamo našu maloprodajnu mrežu, distributersku liniju i HORECA kanal. Plan nam je da izađemo na regionalno tržište, a ekskluzivno saopštavam da imamo cilj da postanemo najveći proizvođači hrane u Crnoj Gori.\nRazmišljaćemo da u razgovoru sa nadležnim institucijama analiziramo poljoprivredno zemljište koje se u ovom trenutku ne obrađuje i ne koristi. Evidentno je da se niko ne grabi da radi u poljoprivredi i u tome smo prvi, a imamo plan da ostvarimo i partnerstvo u delu mesne industrije. Razmišljamo i o privatizacijama koje su još ostale u Crnoj Gori, jer mi dosad nismo učestvovali u njima. Ukoliko bi uskoro bio raspisan tender za neku kompaniju koja bi nam pomogla u misliji da budemo još veći crnogorski proizvođač, rado bismo se javili.\nPratićemo što se dešava u Crnoj Gori i regionu i plasirati naš novac i naš dobar rejting kod finansijskih institucija, sa ciljem da kompanija Voli ostane najveći poslodavac u Crnoj Gori i da iz godine u godinu rastu lični dohoci naših radnika.\nDejan Turk, CEO A1 Slovenija i A1 Srbija - Dobar menadžer ličnim primerom motiviše svoje zaposlene, važna su dela, a ne reči\nBogdan Šoškić, Jelena Živanović i Goran Bačić, kompanija Gebrüder Weiss - Radne dane ispunjavaju nam nove ideje i sjajna pokretačka energija\nBranimir Muidža, generalni direktor Fabrike cementa Kakanj - Dobrom lideru je najvažnije da se tim može osloniti na njega\nOlivera Stefanović Stanković, direktorka agencije Proglas public relations - Preduzetnički rad je potrebno razumeti\nMuris Hadžić, generalni menadžer kompanije Dr.Pasha - Važno je biti na istom talasu sa svojim timom


NaslovnaVijestiVijesti iz NVO sektoraAktivnoj zoni uručeno priznanje za razvoj omladinske politike u Prijestonici Cetinje\non 09 april 2016 . Posted in Vijesti iz NVO sektora\nU sklopu obilježavanja četvrtog aprila – Dana studenata, gradonačelnik Prijestonice Cetinje Aleksandar Bogdanović sastao se danas sa predstavnicima studenata, srednjoškolcima, kao i članovima organizacija civilnog sektora koje su u proteklom vremenu bile posvećene pitanjima od značaja za mlade.\nTokom događaja, dodijeljena su i priznanja Prijestonice Cetinje nevladinim organizacijama, te učenicima Gimnazije i članovima Udruženja studenata akademija, i to za realizovane projekte i aktivnosti iz sfere omladinske politike.\nPozdravljajući prisutne, gradonačelnik Bogdanović iskazao je zadovoljstvo što je, uz studente, ovaj dan u Prijestonici Cetinje posvećen darovitim gimnazijalcima, kao i činiocima civilnog sektora koji su, kako je naglasio, postali nezaobilazan i bitan faktor u sprovođenju omladinske politike na lokalnom nivou.\nPodsjećajući da je Prijestonica Cetinje sa partnerskim stranama u proteklom periodu počela ili već okončala više projekata od značaja za mlade – poput gradnje Univerzitetskog kompleksa fakulteta umjetnosti ili Dnevnog centra za djecu i omladinu sa smetnjama i teškoćama u razvoju – on je naglasio da će gradska uprava i dalje ostati posvećena sličnim pitanjima.\nOn je posebno akcentovao da će Prijestonica Cetinje u narednom vremenu dodatno ojačati saradnju sa nevladinim organizacijama, u pravcu zajedničkog rada na poboljšanju položaja mladih kroz različite mehanizme.\nUčesnici današnjeg skupa sa gradonačelnikom Bogdanovićem razmotrili su niz pitanja od zajedničkog interesa, počev od onih koja se tiču obrazovanja i daljeg unaprijeđenja infrastrukture namijenjene toj oblasti, sve do konkretnih projekata i inicijativa koji se odnose na mlade.\nU drugom dijelu sastanka, gradonačelnik Bogdanović dodijelio je priznanja gradske uprave za aktivizam na polju omladinske politike.\nPriznanje za uspješnu realizaciju brojnih lokalnih inicijativa u oblasti omladinske politike pripalo je NVO “Aktivna zona”, a za društveni angažman u cilju poboljšanja položaja mladih NVO “Građanski kreativni centar”.\nNVO “Džonatan Livingston” dobila je priznanje za rukovođenje projektom uspostavljanja Omladinskog kluba na Cetinju, NVO “My Way” za participaciju mladih u oblasti zaštite životne sredine, a NVO “Winner” za doprinos razvoju omladinskog sporta i projekat realizacije priprema mladih cetinjskih fudbalera u Njemačkoj, koji slijedi u maju tekuće godine.\nPriznanja za kontinuiran rad u pravcu poboljšanja položaja djece i mladih sa smetnjama i teškoćama u razvoju pripala su NVO “Udruženje lica sa tjelesnim invaliditetom Crne Gore” i NVO “Udruženje paraplegičara”.\nCetinjskim gimnazijalcima i rukovodstvu Gimnazije pripalo je priznanje za uspješnu realizaciju godišnje manifestacije za mlade – “Gimfest”, a priznanje za uspješnu realizaciju studentskih programa iz oblasti kulture dobili su članovi Udruženja studenata akademija – Cetinje.


'Da li stvarno mislite da zaraženih ima samo kod nas? Lagali su, mi nismo'\nIzvor: B92, 29.Mar.2020, 15:31 (ažurirano 02.Apr.2020.)\n"Da li stvarno mislite da zaraženih ima samo kod nas? Lagali su, mi nismo"\nUrugvajski fudbaler Gaston Ramires uperio je prstom u pojedine italijanske klubove.\nVezista Sampdorije pohvalio je njegov tim zbog transparentnosti, pa temu prebacio na ostale timove Serije A.\nPrethodno je nekoliko igrača tog kluba bilo pozitivno na koronavirus, a cela ekipa je završila obaveznu izolaciju u sredu.\n"Teško je. Ovi dani su teški, u vestima konstantno govore koliko ljudi je umrlo... Osećam istinsku tugu zbog njih, zbog njihovih bližnjih. >> Pročitaj celu vest na sajtu B92 << Moja porodica i ja smo, hvala nebesima, dobro i nastavićemo da doprinosimo tako što ćemo ostati kod kuće", rekao je Ramires za "Il Secolo XIX".\nOdređeni broj fudbalera Serije A bio je pozitivan na koronavirus, počevši od štopera Juventusa Danijelea Ruganija.\n"Mi smo bili potpuno iskreni. Sampdorija ništa nije krila, dok mnogi drugi klubovi jesu i ja to ne razumem. To je nepoštovanje onih koji su bili transparentni i ljudi koji su bili u kontaktu sa zaraženim igračima", istakao je Ramires i "poentirao":\n"Da li neko stvarno, iskreno misli da u celoj Seriji A samo Sampdorija ima pet, šest ili sedam zaraženih?".\nIgrači koji su bili pozitivni na koronavirus u ovom klubu su Manolo Gabjadini, Albin Ekdal, Antonio La Gumina, Morten Torsbi, Fabio Depaoli, Bartoš Berežinski i Edgar Bareto.


Spski kreator trijumfovao na trkama formule 3 u Hrvatskoj - PRess Serbia | PR PRess team\nBolid pod zastavom Srbije trijumfovao je na takmičenju formule 3 u Hrvatskoj!\nProtekle nedelje italijan Paolo Brajnik osvojio je prvo mesto za našu zemlju na stazi “Drobnik” sa vozilom koje je bilo izbrendirano imenom jednog od naših nauspešnijih kreatora Saše Milojkovića!\nIako su svi očekivali dobar plasman, ipak ubedljiva pobeda na takmičenju bila je idealan povod za slavlje pa su umetnik, saradnici i posada njegovog bolida proslavu nastavili na njegovom višemilionski vrednom katamaranu koji je bio usidren u Istri.\nKreator i njegov brend “Saša Milojković couture” već 30 godina posluje u zemljama bivše Jugoslavije, Evrope i Amerike, a on je čak 18 godina živeo i radio u Rusiji gde je sarađivao sa najznačajnijim imenima društvenog i političkog kora.\nTagoviFormula 3 kreator pobednik sasa milojkovic trijumf trka


Ministrica Turković obećala da će lobirati za izgradnju aerodroma u Bihaću - USKinfo.ba\nObjavljeno na dan 01.10.2020 - 07:38 | Izvor: USKinfo.ba | klix.ba\nMinistrica vanjskih poslova Bosne i Hercegovine Bisera Turković jučer je posjetila Bihać i aerodrom u ovom gradu koji je u izgradnji te se sastala sa gradskim i entitetskim zvaničnicama u Krajini.\nKako su saopćili iz Ministarstva vanjskih poslova, Turković se sastala sa gradonačelnikom Bihaća Šuhretom Fazlićem, a sastanku je prisustvovao i federalni ministar poljoprivrede, vodoprivrede i šumarstva Šemsudin Dedić.\nRazgovarano je o migrantskoj krizi koja je, kako su naglasili, najviše pogodila ovaj dio Bosne i Hercegovine, ali i problemima koje pojedini migranti izazivaju u Bihaću.\nMinistrica Turković je navela da je pitanje migrantske krize problem cijele države te da je potrebno uložiti dodatne napore kako bi se ovaj problem riješio, a posebno smanjio pritisak na Bihać i druge općine u Krajini.\nGradonačelnik Fazlić je kazao da je za Bihać važno da država Bosna i Hercegovina uloži veće napore u povratku migranata u njihove matične države.\nNa sastanku je zatraženo od ministrice Turković da pomogne u olakšavanju kretanja preko graničnog prelaza Izačić i Bosanski Novi. Navedeno je da turisti koji dolaze u Hrvatsku koriste prenoćište u Bihaću te je potrebno smanjiti njihovo zadržavanje na granici, ali i zadržavanje stanovnika Krajine iz inostranstva koji dolaze u posjetu Bosni i Hercegovini.\nTurković je potom, zajedno sa ministrom Dedićem i gradonačelnikom Fazlićem posjetila aerodrom u Bihaću koji je u izgradnji. Direktor Javnog preduzeća Aerodrom Bihać Adnan Bajrić upoznao je Turković da je Gradsko vijeće krajem 2015. godine osnovalo ovo preduzeće, ali i o poduzetim aktivnostima i radovima koji su do sada urađeni, a koji uključuju i izgradnju testne piste.\nBajrić je istakao da očekuju da Vlada Federacije Bosne i Hercegovine preuzme nadležnosti sa nivoa Grada te da finansira ili se kreditno zaduži kako bi izgradila ovaj projekat, a čime bi podržala razvoj privrede i turizma.\nTurković je poručila da se radi o važnom projektu za Bosnu i Hercegovinu te da će pomoći u skladu sa svojim mogućnostima, ali i u Bosni i Hercegovini i svijetu lobirati za pomoć u izgradnji aerodroma.\nDodala je da je Krajina, posebno rijeka Una, privlačna za turiste iz cijelog svijeta te da je ovaj dio Bosne i Hercegovine veliki turistički potencijal. Zbog toga je važna izgradnja aerodroma, ali i zbog bosanskohercegovačkih građana koji žive u inostranstvu i dolaze u posjetu Bosni i Hercegovini, saopćili su iz Ministarstva vanjskih poslova Bosne i Hercegovine.\nBihać Ministarstvo vanjskih poslova Aerodrom Bihać Bisera Turković


Iran raketirao baze SAD u Iraku, 80 poginulih; gađaće Dubai?\nNaslovna Info Svet Iran raketirao baze SAD u Iraku, 80 poginulih; gađaće Dubai?\nFoto: EPA-EFE (STRINGER)\nBAGDAD, TEHERAN – Iran je ispalio više od 12 balističkih projektila na dve vojne baze u Iraku u kojima se nalaze američki vojnici, a Iranska Revolucionarna garda, koja je preuzela odgovornost za napad, navela je da su napadi na baze „osveta za ubistvo komandanta jedinice Kuds Kasima Sulejmanija“.\nIranska državna televizija objavila je danas da je najmanje 80 „američkih terorista“ ubijeno u iranskom napadu. Iran je zapretio da će „bombardovati Izrael i Dubai ako se SAD osvete za iranski raketni napad na dve baze sa američkim vojnicima u Iraku“.\nPogođene su baze Al Asad i Irbil. Neimenovani američki zvaničnik rekao je da SAD „nemaju saznanja o američkim žrtvama“, ali da se situacija još procenjuje, prenosi Rojters.\nPredsednik Donald Tramp je, nekoliko sati posle napada, na Tviteru napisao da je „sve u redu“ i da se radi na utvrđivanju broja žrtava i pričinjene štete.\n„Za sada sve ide dobro! Imamo najmoćniju i najbolje opremljenu vojsku na svetu! Obratiću se naciji sutra ujutru“, napisao je američki predsednik na Tviteru.\nU Beloj kući su noćas bili i državni sekretar Majk Pompeo i šef Pentagona Mark Esper, a potpredsednik Majk Pens je bio u kontaktu sa kongresnim liderima, prenosi Rojters.\nIranska Revolucionarna garda, koja je preuzela odgovornost za napad, u saopštenju je navela da su napadi na baze „osveta za ubistvo komandanta jedinice Kuds Kasima Sulejmanija“.\nTakođe upozoravaju saveznice SAD da će njihove zemlje biti napadnute ako budu učestvovale u napadima na Iran, prenosi Glas Amerike.\nJedan od komandanta Revolucionarne garde rekao je iranskim medijima da su raketni napadi na američke mete u Iraku prvi korak i da Teheran neće štedeti Amerikance.\nIranski šef diplomatije Džavad Zarif tvitovao je posle napada da je Iran preduzeo proporcionalne mere u samoodbrani, u skladu sa članom 51 povelje Ujedinjenih nacija, da ne želi eskalaciju ni rat ali da će se braniti protiv svake agresije.\nSavetnik iranskog predsednika Hasana Rohanija tvitovao je da bi američki odgovor na iranske raketne napade mogao da dovede do „sveopšteg rata na Bliskom istoku“.\n„Bilo koja vojna akcija SAD će rezultirati ratom širom regiona. Međutim, Saudijci bi mogli da krenu drugačijim putem – mogli bi da imaju potpuni mir“, saopštio je Hesamedin Ašena.\nPredstavnik iranskog vrhovnog vođe u Savetu za nacionalnu bezbednost Saed Džalili objavio je na Tviteru sliku zastave Irana.\nPredsednik Donald Tramp objavio je sliku američke zastave na Tviteru posle ubistva generala Sulejmanija.\nSekretar za odbranu Mark Esper rekao je ranije da SAD treba da očekuju da će Iran odgovoriti na ubistvo generala Sulejmanija.\n„Spremni smo na sve i adekvatno ćemo odgovoriti na sve što urade“, rekao je američki sekretar za odbranu.\nNa napad su reagovala i svetska tržišta. Vrednost ključnih indeksa na berzama u Aziji je naglo pala, dok je porasla cena zlata i nafte.\nCena sirove nafte u Sjedinjenim Država porasla je za gotovo pet odsto zbog strahovanja da bi eventualni sukob mogao da utiče snabdevanje naftom.\nDemokrate u američkom Kongresu i pojedini kandidati za predsedničku nominaciju Demokratske stranke upozorili su protiv eskalacije sukoba.\n„Pomno pratim situaciju posle bombaških napada na američke trupe u Iraku. Moramo da osiguramo bezbednost naših vojnika, da okončamo bespotrebne provokacije administracije i da zahtevamo da Iran zaustavi nasilje“, tvitovala je predsedavajuća Predstavničkog doma Nensi Pelosi.\n„Amerika i svet ne mogu da priušte rat“, poručila je Pelosi na Tviteru.\nIranska TV: U napadu ubijeno 80 „američkih terorista“\nIranska državna televizija objavila je danas da je najmanje 80 „američkih terorista“ ubijeno u iranskom napadu.\nIran je zapretio da će bombardovati Izrael i Dubai ako se Sjedinjene Američke Države osvete za iranski raketni napad na dve baze sa američkim vojnicima u Iraku.\n„Upozoravamo sve američke saveznike koji su dali baze njihovoj terorističkoj vojsci, da će svaka teritorija koja posluži kao početna tačka za agresivne akte protiv Irana biti gađana“, saopštila je Iranska nacionalna garda.\nIran: „SAD odsekle ruku generalu, mi ćemo njima nogu u regionu“\nIranski predsednik Hasan Rohani poručio je danas SAD da je Vašington možda „odsekao ruku“ iranskom vojnom generalu Kasemu Sulejmaniju, ali da će zauzvrat biti odsečena „američka noga“ u regionu.\nIranski predsednik je ovo izjavio nakon što je Iran izveo raketni napad na dve baze sa američkim vojnicima u Iraku, prenosi Rojters.\nHamnei: „Napad šamar Americi“\nIranski vrhovni vođa ajatolah Ali Hamnei poručio je da je raketni napad na baze sa američkim vojnicima u Iraku „šamar“ Americi, ali da „vojna akcija nije dovoljna“.\nHamnei je dodao da „korumpirano prisustvo SAD u regionu treba da se okonča“, navodeći da je ono izazvalo rat, podele i uništenje, prenosi AP.\nOn je u govoru pohvalio vrline generala Kasima Sulejmanija koji je ubijen u nedavnom američkom napadu u Iraku rekavši da je on „veliki, hrabar ratnik“.\nZarif: Napad na mete SAD legitimna samoodbrana\nIranski raketni napadi na američke mete u Iraku su „legitimna samoodbrana“, poručio je iranski ministar spoljnih poslova Džavad Zarif, ističući da procene Vašingtona o odmazdi ne bi trebalo da se zasnivaju na iluzijama.\n„Naša akcija je legitimna samoodbrana i SAD bi trebalo da izbegavaju procene na osnovu iluzija“, izjavio je ministar iranskoj državnoj televiziji, prenosi Rojters.\nNetanijahu: Izrael uz SAD, žestoko će odgovoriti na eventualni napad\nIzraelski premijer Benjamin Netanjahu izjavio je da će Izrael žestoko odgovoriti na svaki napad i poručio da čvrsto stoji uz SAD, kao i da podržava ubistvo iranskog generala Kasema Sulejmanija.\n„Ko god pokuša da nas napadne, primiće najjači udarac“, poručio je Netanjahu u Jerusalimu.\nOn je rekao da Izrael čvrsto podržava američkog predsednika Trampa, navodeći da bi mu trebalo čestitati zbog brze, smele i odlučne odluke u vezi sa Iranom.\nGrenel: SAD će uzvratiti ako pogine vojnik SAD ili saveznika\nAmerički ambasador u Berlinu Ričard Grenel izjavio je da predsednik SAD ne želi rat sa Iranom već diplomatsko rešenje, ali je upozorio da će Vašington uzvratiti ako Teheran pređe crvenu liniju, a to je eventualna pogibija američkog ili savezničkog vojnika.\n„Predsednik SAD Tramp ne želi rat. SAD čine sve da bi to sprečile. Radimo sve da zaštitimo naše snage i diplomate. Tramp bi želeo da razgovara i da se sve diplomatski završi, ali to zavisi od Iranaca“, rekao je Grenel za nemački „Bild“.\nIpak, on je jasno upozorio Irak da Tramp ne ostavlja sumnju da će SAD uzvratiti ako Teheran „pređe crvenu liniju“, a linija bi bila pređena ako bi poginuo američki ili saveznički vojnik.\n„Neće nas iznenaditi. Pre nekoliko nedelja smo počeli da se pripremamo. Ali predsednik Tramp je izabrao da zaustavi ovaj rat. Želimo da vratimo naše vojnike kući. Više ne želimo ove konflite“, rekao je Grenel, koji važi za bliskog saradnika američkog predsednika.\nZabrana američkim kompanijama da lete iznad Iraka, Irana…\nAmerička federalna administracija za avijaciju (FAA) zabranila je američkim avio-prevoznicima da lete u vazdušnom prostoru Iraka, Irana, Omanskog zaliva i vodama između Irana i Saudijske Arabije, a nakon iranskog raketnog napada noćas na američke vojnike u dve baze u Iraku.\nU saopštenju FAA navodi se da zabrana korišćenja tog vazdušnog prostora „zbog povećanih vojnih aktivnosti i pojačanih političkih tenzija na Bliskom istoku što je ogroman rizik za američku civilnu avijaciju“.\nNekoliko aviokompanija koje ne dolaze iz SAD već su obustavile letove iznad nekih delova Iraka i Irana.\nPre današnje preporuke, FAA je u junu već zabranila američkim avioprevoznicima da lete ispod 7.900 metara u vazdušnom prostoru Iraka i Irana.\nLufthansa otkazala letove za Teheran\nNemačka aviokompanija „Lufthansa“ suspendovala je do daljeg sve dnevne letove između Frankfurta i Teherana zbog situacije u Iranu.\nLufthansa je otkazala i let za irački Irbil u subotu, nakon vazdušnog napada Irana na iračke vojne baze i Irbilu i Al Asadu, koje koriste američki vojnici.\nI fancuska aviokompanija „Er Frans“ saopštila je danas da suspenduje letove nad vazdušnim prostorom Iraka i Irana posle iranskih raketnih napada na dve baze u Iraku u kojima su smeštene američke snage.\nPrethodno su pojedine svetske aviokompanije preusmerile letove da bi izbegle vazdušni prostor Iraka i Irana nakon raketnih napada Irana na dve baze u Iraku.\nubistvo komandanta jedinice Kuds Kasima Sulejmanija\nvojne baze SAD-a u Iraku\nPrethodni tekstSam i siromašan Nikola Tesla umro je u hotelskoj sobi na dan Božića\nSledeći tekstStrugani asfalt privremeno na periferiji Palanke


Vrhunska vinska laboratorija na Oplencu - vino.rs\nčetvrtak, 24 maj 2018 10:49\nU okviru projekta „Jačanje konkurentnosti proizvođača vina iz Šumadije – Impuls Wine“ nabavljena je dodatna oprema za unapređenje laboratorije za analizu vina, čime se uvećava mogućnost za ujednačenje proizvodnje u najorganizovanijoj srpskoj vinskoj regiji.\nŠumadijska laboratorija smeštena u prostorijama Kraljevske vinarije na Oplencu sad je definitivno opremljena najsavremenijim uređajima za praćenje proizvodnje vina u različitim fazama. Prvi deo neophodne laboratorijske opreme nabavljen je tokom projekta „Metris Wine“, realizovanog u toku 2017. godine, dok je kroz „Impuls Wine“ nabavljena i dodatna oprema, odnosno novi spektofotometar za savremenu analizu vina u vrlo kratkom vremenu, što je posebno značajno za male i srednje vinarije koje su do sada ove usluge plaćale. Uzorci su slati u udaljene laboratorije, a broj i kvalitet rađenih analiza bio je na nižem nivou od mogućnosti koje pruža nova laboratorija.\nPredsednik Udruženja vinara Šumadije, Veselin Despotović ukazao je na činjenicu da je proces kontrole proizvodnje vina veoma zahtevan, da podrazumeva ozbiljne investicije i opremu, ali da se bez njega ne može zamisliti moderna proizvodnja vina.\n- Zahvaljujući projektu „Impuls Wine“ vinari Šumadije dobili su savremenu laboratoriju i uslove da poboljšaju i ujednačne kvalitet vina kroz kontrolu i praćenje osnovnih parametara u procesu proizvodnje – istakao je Despotović i dodao da će poboljšanje i izjednačavanje nivoa kvaliteta vina u Šumadiji biti izuzetno važno za uspešno vinarstvo u ovom kraju.\nOsim što je značajno imati jednu kvalitetno opremljenu laboratoriju koja će biti dostupna svim proizvođačima u okviru Udruženja, ona pored toga može biti i mali profitni centar koji će nakon sertifikacije pružati usluge i drugim zainteresovanim vinarijama uz nadoknadu, a što joj obezbeđuje samoodrživost i kontinuitet u radu na korist svih. Glavna prednost ove laboratorije je što omogućava praćenje procesa u realnom vremenu, brzu i blagovremenu reakciju, dok je u okviru laboratorije zaposlen i tehnolog koji je na raspolaganju svim vinarijama članicama.\nTehnolog Veljko Đorđević napomenuo je da je u tehnološkom smislu najbitnije pratiti sve parametre tokom proizvodnje kako bi se pravovremeno reagovalo, a to je upravo ono što savremena laboratorija omogućava. Pomoću novog uređaja koji radi na principu infracrvene spektofotometrije obavlja se fizičko-hemijska analiza vina i šire i taj uređaj za svega minut-dva može da odredi parametre, čime se dobija kompletna slika o jednom vinu i omogućava brza reakcija kako bi se na kraju dobio kvalitetan finalni proizvod.


Home/U FOKUSU/Direktor Industrijske unije Nemačke: Ako Rusija prestane da isporučuje gas Nemačkoj, počeće katastrofa\n15. маја 2022.\tU FOKUSU Ostavite komentar\nPosledice obustave isporuka ruskog gasa Nemačkoj trenutno bi bile katastrofalne po nemačku privredu, izjavio je direktor Industrijske unije Nemačke (BDI) Zigfrid Rusvurm u intervjuu za list „Bild am Zontag“.\n„Posledice obustavljanja isporuka ruskog gasa bi u ovom momentu bile katastrofalne. Moramo imati u vidu da se u nedostatku ovakvih količina gas više ne bi isporučivao do krajnjih krakova našeg gasovodnog sistema“, istakao je Rusvurm.\nKako je naglasio, brojne kompanije bi u ovom slučaju u potpunosti bile odsečene od isporuka gasa. U mnogim slučajevima, upozorio je direktor industrijske unije, kompanije koje budu pogođene ovim, biće prinuđene da obustave proizvodnju, a neke je, verovatno, nikada više neće pokrenuti.\nU Nemačkoj strahuju da će zbog sankcija Moskvi i isporuka oružja Ukrajini od strane Nemačke, Rusija prestati da isporučuje gas Berlinu. Ruska vlada je u sredu odobrila spisak od 31 kompanije koje su sadašnje ili bivše filijale „Gasproma“, na koje se primenjuju posebne ekonomske mere. Među njima su „Gasprom Germanija GmbH“ i „Gasprom marketing & trejding Ltd“, kao i operater poljskog dela gasovoda „Jamal-Evropa“.\nDesetog maja kompanija „Operator GTS Ukrajine“ objavila je da od 11. maja obustavlja tranzit gasa u Evropu preko stanice „Sohranovka“ zbog okolnosti više sile: navodno, kompanija ne može da kontroliše pogranične kompresorne stanice Novopskov u Luganskoj oblasti.\n„Gasprom“ je sa svoje strane saopštio da ne vidi nikakve prepreke za nastavak tranzita preko stanice „Sohranovka“. Prema rečima portparola kompanije Sergeja Kuprijanova, „Gasprom“ u potpunosti ispunjava sve svoje obaveze prema evropskim potrošačima i isporučuje gas za tranzit preko Ukrajine u skladu sa ugovorom.


RTS :: Mickoski: VMRO-DPMNE se ne plaši izbora\nRegion Mickoski: VMRO-DPMNE se ne plaši izbora\nsubota, 12. jan 2019, 18:00 -> 20:17\nMickoski: VMRO-DPMNE se ne plaši izbora\nLider opozicione makedonske stranke VMRO-DPMNE Hristijan Mickoski istakao je da se ta stranka ne plaši izbora, kao i da ima dovoljno vremena da se organizuje fer izborni ciklus u skladu sa zakonom i da se zajedno sa predsedničkim izborima održe vanredni parlamentarni izbori.\n"Danas od osramoćenog Zorana Zaeva čuli smo dve teze. Prva teza je da se krije iza odluka organa stranke, a druga je da su ankete pokazale sigurno vođstvo i da će novi četvorogodišnji mandat biti dobrodošao za svakog političara", naveo je Hristijan Mickoski na konferenciji za novinare.\nAko je tako, dodao je Mickoski, onda u ponedeljak treba raspustiti parlament, kako bi imali dovoljno vremena za organizovanje fer izbornog ciklusa.\nUkazao je da se VMRO-DPMNE ne plaši izbora i da ima dovoljno vremena za pripremu, formiranje tehničke vlade i održavanje vanrednih parlamentarnih izbora zajedno sa predsedničkim izborima.\n"A onda da vidimo da li Zoran Zaev i grupa oko njega uživaju poverenje, kao što je danas rekao na konferenciji za novinare", istakao je Mickoski.\n"Mi ne tražimo izbore zato što želimo da bezuslovno VMRO-DPMNE bude vlast, već da Makedonija prestane da gubi i da Zoran Zaev i grupa oko njega konačno napuste političku scenu u Republici Makedoniji", rekao je Mickoski odgovarajući na pitanje da li se plaši izbora.\nRanije danas na konferenciji za medije makedonski premijer Zoran Zaev izjavio je da Mickoski traži izbore, ali moli se da vlast to ne prihvati, kao i da vlast ozbiljno razmišlja o ovom zahtevu opozicije.\nŠtrajkuju škole u celoj Hrvatskoj\nPokušali da pređu granicu zakačeni za osovinu autobusa\nSeverna Makedonija ide na izbore\nRTCG: Uhapšen muškarac blizak Luki Bojoviću\nCrnogorcima od danas zabranjen rad nedeljom


Vesti online / Srpski informativni portal / "Rusija je važan faktor u očuvanju Dejtona"\nZahvalnost bratskoj Rusiji: Milorad Dodik\nDodik je nakon sastanka sa delagacijom Ruske Federacije, predvođenom deputatom ruske Državne dume Pavelom Sargejevičom Dorohinom, u ime Republike Srpske zahvalio Rusiji za podršku i razumevanje pri sprovođenju Dejtonskog mirovnog sporazuma, navodeći da rusko zalaganje na tom polju ne ugrožava nikoga u BiH.\n- Republika Srpska ostaje u dobrim odnosima sa Rusijom. Smatrali smo da BiH ne treba da uvede sankcije Rusiji i pridruži se zapadnim zemljama i drago nam je da je Srpska odlučujuće uticala da se tako i desi - rekao je Dodik novinarima u Banjaluci, prenosi agencija Srna.\n* Dodik: Zapad nas se plaši, ne odustajemo\n* "Dejtonski sporazum jedan od najuspešnijih na svetu"\n* Avet prošlosti napada Srpsku\n* I Hrvati protiv stranih sudija\nTime je, tvrdi Dodik, Srspka pokazala sposobnost da vodi politiku u skladu sa svojim interesima, koji su usmereni ka dobrim odnosima sa svima.\nGovoreći o saradnji u oblasti ekonomije i privrede, Dodik je rekao da je ovo bila prilika da zahvali Rusiji za svu podršku na ekonomskom planu, prvenstveno ističući značajne ruske kompanije koje se u Srpskoj bave ekonomijom i pomažu da ekonomija i razvoj te države budu održivi.\n- Konstatovali smo da je potrebno da ta saradnja bude nastavljena i da ona ne može da bude zaustavljena, bez obzira na poslovne izazove koji su mnogo drugačiji nego u periodu kada je ruski partner ovde dolazio i kupovao rafineriju - naveo je Dodik.